hotchpotch/miracl-hf-unified huggingface dataset:
ควีโยมี
ควีโยมี () เป็นซิงเกิลเพลงเคป็อปของฮารี (Hari) นักร้องชาวสาธารณรัฐเกาหลี ซึ่งเผยแพร่ตั้งแต่วันที่ 18 กุมภาพันธ์ 2556 เพลงนี้ได้รับแรงบันดาลใจจากท่าทางที่เรียก "ควีโยมีเพลเยอร์" (Gwiyomi Player) ของนักแร็ปช็อง อิล-ฮุน (Jung Il-hoon) ซึ่งกลายเป็นอินเทอร์เน็ตมีมเมื่อเดือนตุลาคม 2555 หลังจากที่ปรากฏในรายการวาไรตี้ "บีทูบีเอ็มทีวีไดเอรีเมนี (BToB MTV DiaryMany)" และส่งผลให้พลเมืองเครือข่ายในเอเชียพากันเผยแพร่ท่าทางในแบบฉบับของตนเองลงอินเทอร์เน็ตด้วย
"บางกอกโพสต์" ว่า "ควีโยมี" เป็นภาษาปากเกาหลีหมายถึงบุคคลน่ารัก ส่วนเนื้อเพลงมีความหมายว่า "1 + 1 = น่ารัก, 2 + 2 = น่ารัก ฯลฯ"
ในทางภาษาศาสตร์ "ควีโยมี" มาจากคำวิเศษณ์ "ควียออุน" (귀여운, "gwiyeoun") ซึ่งหมายความว่า น่ารัก โดย "ควียอ" (귀여, "gwiyeo") แปลว่า ความน่ารัก และ "อุน" (운, "un") เป็นปัจจัย ส่วน "มี" (미, "mi") นั้นเป็นวิเศษณ์ ใช้แปลงวิเศษณ์ด้วยกันให้เป็นนาม เมื่อเติมท้ายคำวิเศษณ์ด้วยกันแล้วจะมีผลเป็นบุคคลวัต เพราะฉะนั้น "ควีโยมี" จึงแปลว่า บุคคลน่ารัก
ท่าควีโยมีเพลเยอร์นั้นปรากฏครั้งแรกเมื่อเดือนตุลาคม 2555 ในรายการ "บีทูบีเอ็มทีวีไดเอรีเมนี" ครั้งนั้นมีวงไอดอลบีทูบี (BtoB) เป็นผู้ร่วมรายการ และชอง อิล-ฮุน สมาชิกวงบีทูบี ได้แสดงท่าทางต่าง ๆ พร้อมถ้อยคำ "ควีโยมี" ท่าทางดังกล่าวนี้บรรดาผู้นิยมเคป็อปเห็นว่าน่ารักน่าชม และได้รับการทำซ้ำโดยศิลปินเกาหลีอีกหลายคนในช่วงปลายปี 2555 เช่น มิสเอ (Miss A), เกิลส์เจเนอเรชัน (Girls' Generation), อินฟินิท (Infinite) และซิสตาร์ (Sistar)
ครั้นวันที่ 18 กุมภาพันธ์ 2556 ฮารีได้เผยแพร่เพลงชื่อ "ควีโยมี" โดยขับร้องเนื้อเพลงไปพร้อมกับทำท่าควีโยมีเพลเยอร์ ต่อมา ช็อง อิล-ฮุน ร้องเพลงดังกล่าวพร้อมทำท่าควีโยมีเพลเยอร์ แล้วอัดมิวสิควีดีโอลงเผยแพร่ในช่องของบริษัทคิวบ์เอนเตอร์เทนเมนต์ (Cube Entertainment) บนเว็บไซต์ยูทูบ (YouTube) เป็นเหตุให้เพลงได้รับความนิยมอย่างรวดเร็ว ทั้งยังเป็นแรงบันดาลใจให้วัยรุ่นชาวเกาหลีใต้จำนวนมากเผยแพร่วีดิทัศน์ตนเองร้องและทำท่าทำนองเดียวกันลงบนอินเทอร์เน็ต เว็บไซต์ซูมพี (Soompi) กล่าวว่า ในภายหลัง วีดิทัศน์เหล่านี้หลายฉบับได้รับความนิยมในเว็บท่าภาษาเกาหลีหลายเว็บไซต์เช่นกัน
ตั้งแต่เดือนมีนาคม 2556 เป็นต้นมา วัยรุ่นเอเชียตะวันออกเฉียงใต้ โดยเฉพาะประเทศไทยและประเทศฟิลิปปินส์ ได้เผยแพร่วีดิทัศน์ตนเองร้องและทำท่าอย่างเดียวกัน ในจำนวนนี้ รวมถึงชาวไทยบางคนผู้มีชื่อเสียง เช่น หนึ่งธิดา โสภณ และวิรพร จิรเวชสุนทรกุล วันที่ 26 มีนาคม 2556 "บางกอกโพสต์" พรรณนาว่า เพลง "ควีโยมี" เป็นกระแสความสนใจเสมือนไวรัสบนเว็บไซต์กระแสล่าสุดที่มาแทน "คังนัมสไตล์" (Gangnam Style)
สำหรับประเทศฟิลิปปินส์นั้น "ควีโยมี" ได้รับความนิยมหลังจากที่ไวซ์ กานดา (Vice Ganda) พิธีกรและนักแสดงตลก ทำฉบับของตนในรายการโทรทัศน์ "อิตส์โชว์ไทม์ (It's Showtime)" ของช่องเอบีเอส-อีบีเอ็น (ABS-CBN)
ครั้นต้นเดือนเมษายน 2556 ศูนย์ข้อมูลข่าวสารอินเทอร์เน็ตจีน (China Internet Information Center) ซึ่งเป็นเว็บท่าภายใต้การกำกับดูแลของสำนักข้อมูลข่าวสาร คณะรัฐมนตรี (State Council Information Office) รายงานว่า ผู้ใช้อินเทอร์เน็ตชาวจีนจำนวนมากก็ได้ทำ "ควีโยมี" ฉบับของตนลงเผยแพร่ทางอินเทอร์เน็ต โดยวันที่ 2 เมษายน 2556 สำนักข่าวซินหัว (Xinhua News Agency) เผยแพร่บทความในหนังสือพิมพ์ว่า "ควีโยมี" เป็นท่วงทำนองเพลงเกาหลีใต้ฉบับล่าสุดที่ได้รับความนิยมเหนือกว่า "คังนัมสไตล์"
ปรากฏการณ์ควีโยมียังเกิดขึ้นในประเทศอื่น ๆ ณ ภูมิภาคเดียวกัน เป็นต้นว่า ประเทศมาเลเซีย ประเทศสิงคโปร์ ฮ่องกง และสาธารณรัฐจีน
บ้านสอยดาว
บ้านสอยดาว เป็นละครโทรทัศน์ไทย ที่สร้างจากนวนิยายของ โบตั๋น เดิมชื่อเรื่องคือ "สุดสายรุ้ง" เป็นเรื่องราวของอดีตที่ขมขื่นและเจ็บช้ำ จึงทำให้เขาทำทุกสิ่งเพื่อแก้แค้นคนในตระกูล "สอยดาว" แต่ท้ายสุดใครจะเป็นผู้สูญเสียที่แท้จริง ถูกนำไปสร้างเป็นละครโทรทัศน์ทางสถานีโทรทัศน์สีกองทัพบกช่อง 7 ถึง 2 ครั้งในปี พ.ศ. 2527 กับ พ.ศ. 2539 และครั้งที่ 3 สร้างเป็นละครโทรทัศน์ทางช่องวัน ในปี พ.ศ. 2562
เริ่มสร้างครั้งแรกในปี พ.ศ. 2527 สร้างโดยบริษัท ดาราวิดีโอ จำกัด กำกับการแสดงโดย ไพรัช สังวริบุตร บทโทรทัศน์โดย บุญคุ้ม (ญาณี จงวิสุทธิ์ และ ภาสุรี ภาวิไล) นำแสดงโดย ศรัณยู วงษ์กระจ่าง, ธงไชย แมคอินไตย์, มยุรา ธนบุตร, อุทุมพร ศิลาพันธ์, ออกอากาศทุกวันศุกร์-เสาร์ เวลา 21.00 น.
ต่อมาในปี พ.ศ. 2539 ทางช่อง 7 สี กลับนำมาสร้างอีกครั้งโดยมอบหมายให้กับทางกันตนา เป็นผู้ผลิต นำแสดงโดย อภิชาติ พัวพิมล, กุลณัฐ ปรียะวัฒน์, อัษฎา พานิชกุล, เกวลิน คอตแลนด์, ทราย เจริญปุระ ออกอากาศทุกวันพุธ-พฤหัสบดี เวลา 20.30 น.
และครั้งที่ 3 ในปี พ.ศ. 2562 ทางช่องวัน เตรียมนำกลับมาสร้างเป็นละครโทรทัศน์อีกครั้ง สร้างโดยบริษัท เดอะ วัน เอ็นเตอร์ไพรส์ จำกัด อยู่ในระหว่างการเตรียมงาน
มนต์รักอสูร
มนต์รักอสูร เป็นนวนิยายเรื่องแรกในนามของ วรรณนิศา เคยถูกสร้างเป็นภาพยนตร์ในปี 2497 และ 2521 และได้รับการสร้างเป็นละครครั้งแรกทาง ช่อง 9 อ.ส.ม.ท. ต่อมา สร้างทางช่อง 3 มาแล้วสองครั้งฉายในปี 2532 และ 2547
ตั้งแต่สูญเสียภรรยาไปในอุบัติเหตุครั้งนั้น ชีวิตที่สวยงามและสมบูรณ์พร้อมกลับมืดมนเหมือนต้องคำสาป เขาปล่อยตัวเองจมอยู่ในความทุกข์และแปรเปลี่ยนเป็นอสูรร้ายที่ไร้หัวใจ “เทิด” สาบานกับตัวเองว่าจะไม่มีใครแทนที่ภรรยาของเขาได้ แต่การเข้ามาของครูสาวผู้แสนดีและอ่อนโยนอย่าง ”น้ำผึ้ง” กลับสั่นคลอนหัวใจเขา ราวกับจะช่วยถอนคำสาปให้อสูรร้ายกลับไปมีหัวใจอันอบอุ่นได้อีกครั้ง
เน็กซัสเอส
เน็กซัสเอส (; ชื่อรหัส Crespo) เป็นสมาร์ตโฟนที่ถูกคิดค้นโดยกูเกิล ร่วมกับซัมซุง ถูกวางขายเมื่อปี พ.ศ. 2553 โดยเป็นสมาร์ตโฟนรุ่นแรกที่ใช้ระบบปฏิบัติการแอนดรอยด์ 2.3 "จิงเจอร์เบรด" และเป็นอุปกรณ์แอนดรอยด์รุ่นแรกที่มีระบบเนียร์ฟิลด์คอมมูนิเคชัน (เอ็นเอฟซี) ทั้งในฮาร์ดแวร์และซอฟต์แวร์ เน็กซัสเอสเป็นสมาร์ตโฟนที่ร่วมผลิตโดยกูเกิล นับตั้งแต่เอชทีซีดรีมหรือกูเกิลจี 1 และเน็กซัสวัน ซึ่งร่วมผลิตโดยเอชทีซี และรุ่นต่อจากเน็กซัสเอสคือกาแลคซี เน็กซัส ซึ่งถูกวางขายในปีถัดมา
ดับเบิล อินทิเกรตเตอร์
ใน ทฤษฎีระบบควบคุม ดับเบิล อินทิเกรตเตอร์ () คือตัวอย่างหนึ่งของแบบจำลองระบบควบคุมอันดับสอง โดยแบบจำลองนี้สามารถอธิบายพลวัตของมวลที่เคลื่อนที่ในปริภูมิหนึ่งมิติภายใต้อิทธิพลของสัญญาณขาเข้าแปรตามเวลา formula_1
แบบจำลองปริภูมิสถานะของดับเบิล อินทิเกรตเตอร์
จะเห็นได้ว่าสัญญาณขาออก formula_4 คืออนุพันธ์อันดับสองของสัญญาณขาเข้านั้นเอง formula_5 และนี้จะเป็นที่มาของการเรียกระบบเช่นนี้ว่า ดับเบิล อินทิเกรตเตอร์
เราสามารถหาฟังก์ชันส่งผ่าน ของดับเบิล อินทิเกรตเตอร์ ได้โดยอาศัยการแปลงการแปลงลาปลาซ ของแบบจำลองปริภูมิสถานะซึ่งเราจะได้ว่า
โดยแบบจำลองนี้สามารถอธิบายพลวัตของมวลที่เคลื่อนที่ในปริภูมิหนึ่งมิติภายใต้อิทธิพลของสัญญาณขาเข้าแปรตามเวลา formula_1 โดยที่เราอาจจะมองว่าระบบนี้คือความสัมพันธ์ของความเร่งของวัตถุ (ในที่นี้คือสัญญาณขาออก formula_8) กับสัญญาณขาเข้า formula_9 ก็ได้ โดยจากแบบจำลองปริภูมิสถานะ เราจะเห็นได้ว่า formula_10
ไซยาโนเจนมอด
ไซยาโนเจนมอด (, ) เป็นระบบปฏิบัติการโอเพนซอร์ซสำหรับแทนที่เฟิร์มแวร์ดั้งเดิมของสมาร์ตโฟนและแท็บเล็ตคอมพิวเตอร์ พัฒนาจากระบบปฏิบัติการแอนดรอยด์ โดยปรับแต่งให้มีความสามารถและฟังก์ชันเพิ่มเติม ผู้ใช้จะได้รับการอัปเดต อิงจากเวอร์ชั่นทางการของแอนดรอยด์ ในปี 2015 รายงานบางฉบับระบุว่ามีผู้ใช้ติดตั้ง CyanogenMod กว่า 50 ล้านครั้ง นอกจากนี้การพัฒนาเฟิร์มแวร์แบบปรับแต่งโดยนักพัฒนาใหม่ ๆ ก็มีจุดเริ่มต้นจากโครงการ CyanogenMod อีกด้วย
ในปี 2016 CyanogenMod ได้ยุติการให้บริการ เนื่องจากปัญหาภายใน และทีมงานบางส่วนได้เปิดโครงการใหม่ ภายใต้ชื่อ LineageOS
คัมมิงโฮม (เพลงดิดดี-เดอร์ตีมันนี)
คัมมิงโฮม () เป็นเพลงแนวฮิปฮอป และป็อป ของนักแร็ปเปอร์ชาวอเมริกัน ดิดดี-เดอร์ตีมันนี มาจากอัลบั้มเปิดตัวในปี 20120 ของLast Train to Paris วางจำหน่ายในวันที่ 21 พฤศจิกายน ค.ศ. 2010 ในซิงเกิลที่ 4 ของอัลบั้ม
อุลตร้าแมนกิงกะ
อุลตร้าแมนกิงกะ () เป็นทีวีซีรีส์ชุดที่ 27 ของทีวีซีรีส์อุลตร้าซีรีส์และเป็นการฉลองครบรอบ 50 ปีของสึบุราย่าโปรดักชั่น ถัดจากซีรีส์นีโอ อุลตร้า คิว ออกอากาศเมื่อวันที่ 10 กรกฎาคม ค.ศ. 2013 โดยออกอากาศในรายการ ชิน อุลตร้าแมนเรทสึเดน และ มีภาค 2 ที่ชื่อว่า อุลตร้าแมนกิงกะ S ออกอากาศวันที่ 16 กรกฎาคม  ค.ศ.2014
นักเรียนชั้นมัธยมปลายปีที่ 2 อายุ 17 ปี เป็นเพื่อนของฮิคารุ มีความฝันที่จะเป็นไอดอลความสูง : ไมโคร ～ ไร้ขีดจำกัด
น้ำหนัก : 0 ～ ไร้ขีดจำกัด
ลักษณะพิเศษ : ฮีโร่คนใหม่ที่สามารถแสดงพลังแห่งปาฏิหาริย์อันน่าทึ่งออกมาได้ด้วย พลาสม่าเอเนอจี้ อันเจิดจรัสในยามปกติเขาจะสิงสถิตย์อยู่ใน กิงกะสปาร์คและจะปรากฎตัวเป็นตุ๊กตาออกมา เมื่อ ฮิคารุ มีพลังแห่งความกล้าอยู่เต็มเปี่ยมจากนั้นเขาก็จะรวมร่างเป็นหนึ่งเดียวกับ ฮิคารุ เพื่อคืนร่างกลับไปเป็นมนุษย์ยักษ์ดังเดิม
ทว่า,เขามีเวลาต่อสู้ได้เพียง 3 นาที เท่านั้นหากใช้เวลานานไปกว่านั้นแล้วก็จะส่งผลอันตรายต่อชีวิตของ ฮิคารุ ที่รวมร่างอยู่กับเขาเมื่อ คริสตัล ทั่วทั้งร่างของเขาเปล่งแสงสีต่างๆซึ่งจะมีอยู่ทั้งหมด 7 สี เขาก็จะสามารถปลดปล่อยพลังความสามารถแต่ละชนิดออกมาได้http://ultramanmonsterfiles-heisei-grandking.blogspot.com/2013/10/ultraman-ginga.html?m=1
http://ultramanmonsterfiles-heisei-grandking.blogspot.com/2013/10/ultraman-ginga.html?m=1
หนี้รัก
"หนี้รัก" เป็นนวนิยาย ประพันธ์โดย ลักษณาวดี ถูกทำเป็นภาพยนตร์ 1 ครั้งในปี พ.ศ. 2518 และได้ถูกนำมาสร้างเป็นละคร 4 ครั้ง ได้แก่ปี พ.ศ. 2520, พ.ศ. 2533 และ พ.ศ. 2544
รายชื่ออุบัติเหตุทางรถไฟในประเทศไทย
อุบัติเหตุ หมายถึงเหตุการณ์ที่เกิดขึ้นอย่างไม่คาดหวังและไม่ตั้งใจในเวลาและสถานที่แห่งหนึ่ง เกิดขึ้นโดยไม่มีสิ่งบอกเหตุล่วงหน้าแต่มีสาเหตุและส่งผลกระทบที่สามารถชี้วัดได้ อุบัติเหตุเป็นผลเชิงลบของความเป็นไปได้อย่างหนึ่ง ซึ่งควรจะหลีกเลี่ยงหรือป้องกันไว้แต่แรก โดยพิจารณาจากปัจจัยสาเหตุต่างๆ อันที่จะนำไปสู่การเกิดอุบัติเหตุ
อุบัติเหตุทางรถไฟ หมายถึง อุบัติเหตุที่เกิดขึ้นบนรถไฟ สถานีรถไฟ หรือในที่ดินของการรถไฟแห่งประเทศไทย ปัจจุบันมีอุบัติเหตุทางรถไฟในประเทศไทยมานับแล้วครั้งไม่ถ้วน
สารบัญ:
2440 - 2500 • 2501 - 2545 • 2546 • 2547 • 2548 • 2549 • 2550 • 2551 • 2552 • 2553 • 2554 • 2555 • 2556 • อ้างอิง • แหล่งข้อมูลอื่น
วันที่ 5 มิ.ย. 60 เกิดอุบัติเหตุรถไฟขบวนรถด่วนพิเศษดีเซลรางที่ 42 ยะลา – กรุงเทพ หรือขบวนสปริ้นเตอร์ประสบอุบัติเหตุชนกับรถยนต์กระบะ อีซูซุดีแมค สีดำ หมายเลขทะเบียน บร 6495 อุบลราชธานี บริเวณทางลักผ่านหรือถนนที่ไม่มีเครื่องกั้นรถไฟ ระหว่างสถานีบ้านเบาะเกาะใหญ่กับสถานีควนเนียง อ.ควนเนียง จ.สงขลา มีผู้เสียชีวิต 1 ราย
ขั้นตอนวิธีแบ่งแยกและเอาชนะ
ในวิทยาการคอมพิวเตอร์ ขั้นตอนวิธีแบ่งแยกและเอาชนะ (; D&C) เป็นวิธีการออกแบบขั้นตอนวิธีโดยมีพื้นฐานมาจากการเรียกซ้ำ ขั้นตอนวิธีแบ่งแยกและเอาชนะทำงานโดยแบ่งปัญหาออกเป็นปัญหาย่อย 2 ส่วนหรือมากกว่านั้นแบบเวียนเกิด ปัญหาถูกแบ่งไปเรื่อย ๆ จนเล็กและง่ายพอที่จะแก้อย่างง่ายดาย หลังจากแก้ปัญหาย่อยเล็ก ๆ เหล่านั้นแล้วก็จะนำคำตอบมารวมกันขึ้นไปเรื่อย ๆ จนสุดท้ายได้คำตอบของปัญหาดั้งเดิม
กลวิธีนี้เป็นพื้นฐานของขั้นตอนวิธีที่มีประสิทธิภาพจำนวนมากมาย เช่น การเรียงลำดับ (การเรียงลำดับแบบเร็ว การเรียงลำดับแบบผสาน) การคูณเลขขนาดใหญ่ (ขั้นตอนวิธีของคาราซูบา) การคำนวณการแปลงฟูรีเยไม่ต่อเนื่อง
ในอีกด้าน การที่จะเข้าใจและสามารถออกแบบขั้นตอนวิธีแบ่งแยกและเอาชนะได้นั้นต้องใช้ทักษะในระดับหนึ่ง เพราะในการที่จะทำให้ขั้นตอนวิธีมีการเรียกซ้ำต่อไปได้เรื่อย ๆ ในเวลาที่ต้องการ บางครั้งอาจจะต้องหาวิธีสร้างปัญหาย่อยซึ่งซับซ้อนและยากมาก นอกจากนี้ การสร้างขั้นตอนวิธีแบ่งแยกและเอาชนะนั้นไม่มีขั้นตอนอย่างเป็นระบบ ตัวอย่างความซับซ้อนจากการวิเคราะห์หรือออกแบบขั้นตอนวิธีแบ่งแยกและเอาชนะ เช่น การคำนวณหาจำนวนฟีโบนัชชีในเวลา formula_1 โดยใช้รูปเมทริกซ์ร่วมกับการยกกำลังโดยการยกกำลังสอง
ขั้นตอนวิธีแบ่งแยกและเอาชนะ ยังรวมไปถึงขั้นตอนวิธีที่แต่ละปัญหาแบ่งออกเป็นปัญหาย่อยหลายส่วน แต่กลับใช้คำตอบหรือคำนวณคำตอบจากเพียงแค่ปัญหาย่อยเดียวเท่านั้น เช่น การค้นหาแบบทวิภาคบนแถวลำดับที่เรียงแล้ว (หรือขั้นตอนวิธีแบ่งครึ่ง สำหรับการหาคำตอบของรากในการวิเคราะห์เชิงจำนวน) หากนิยามของขั้นตอนวิธีนี้รวมไปถึงขั้นตอนวิธีที่มีเพียงปัญหาย่อยเดียวด้วย อาจทำให้ทุก ๆ ขั้นตอนวิธีที่มีการเรียกซ้ำหรือมีวงวนกลายเป็น "การแบ่งแยกและเอาชนะ" ไปเสียหมด บางคนจึงนับว่าขั้นตอนวิธีจะเป็น "การแบ่งแยกและเอาชนะ" ก็ต่อเมื่อมีการแบ่งปัญหาออกเป็นปัญหาย่อย 2 ส่วนหรือมากกว่าเท่านั้น และเรียก "การลดและเอาชนะ" (decrease and conquer) สำหรับขั้นตอนวิธีที่แบ่งแล้วได้ปัญหาย่อยเดียวเหมือนเดิมแทน
โดยมากแล้ว ความถูกต้องของขั้นตอนวิธีแบ่งแยกและเอาชนะสามารถพิสูจน์ได้โดยการอุปนัยทางคณิตศาสตร์ ในขณะที่เวลาการคำนวณของขั้นตอนวิธีสามารถหาได้จากการแก้ความสัมพันธ์เวียนเกิด
ขั้นตอนวิธีแบ่งแยกและเอาชนะเป็นวิธีในการแก้ปัญหาที่ยากบางปัญหาได้อย่างดี เช่น ปัญหาหอคอยแห่งฮานอย ในการที่จะแก้ปัญหานี้ สิ่งที่ต้องการมีเพียงวิธีการแบ่งปัญหาเป็นปัญหาย่อย และวิธีการในการประกอบคำตอบของปัญหาย่อยมาเป็นคำตอบของปัญหาดั้งเดิม
ขั้นตอนวิธีแบ่งแยกและเอาชนะมักจะช่วยในการสร้างขั้นตอนวิธีที่มีประสิทธิภาพ เช่น การคูณอย่างรวดเร็วด้วยขั้นตอนวิธีของคาราซูบา การเรียงลำดับอย่างรวดเร็วด้วยการเรียงลำดับแบบเร็วหรือการเรียงลำดับแบบผสาน การคูณเมทริกซ์ด้วยขั้นตอนวิธีของสแตรสเซน หรือการคำนวณการแปลงฟูรีเยไม่ต่อเนื่องแบบเร็ว
ในตัวอย่างทั้งหมดที่กล่าวมา ขั้นตอนวิธีแบ่งแยกและเอาชนะช่วยในการลดความซับซ้อนในการคำนวณได้อย่างมีนัยยะสำคัญ ยกตัวอย่างเช่นการเรียงลำดับแบบผสาน ซึ่งคำนวณกรณีฐานได้ในเวลาคงที่ และการแบ่งและรวมปัญหาในแต่ละครั้งใช้เวลา formula_2 เมื่อ "n" คือขนาดปัญหาที่กำลังแก้ในขณะนั้น จะได้ว่าประสิทธิภาพโดยรวมของขั้นตอนวิธี คือ formula_3 ซึ่งดีกว่าการเรียงลำดับแบบอื่น ๆ ที่คิดค้นขึ้นมาก่อนหน้านั้น ซึ่งส่วนใหญ่จะใช้เวลา formula_4
ไฟรักอสูร
ไฟรักอสูร เป็นนวนิยายที่แต่งโดย วรรณิศา เคยถูกสร้างเป็นภาพยนตร์ในปี 2527 และเคยได้รับการสร้างเป็นละครทาง ช่อง 3 มาแล้วสองครั้งฉายในปี 2535 และ 2552
เป็นเรื่องราวของแก้ว หนุ่มประมงจอมซื่ออาศัยอยู่กับเมียปากจัดที่ชื่อหวานและลูกสาว ต่อมาแก้วพาหวานไปกรุงเทพฯ ตามคำเรียกร้องของหล่อน ขณะที่รถจอดพัก หวานแวะซื้อเครื่องประดับจนหลง แก้วจึงตามหาหวานจนถูกรถชนโดยเจ้าของรถเป็นหนุ่มหล่อชื่อวิฑูรย์พาแก้วและหวานไปกรุงเทพฯ วิฑูรย์ชอบหวานจึงพาหล่อนเที่ยวกรุงเทพฯ ทำให้แก้วเสียใจมากกินเหล้าเมา แล้วตามหาหวานแต่พลัดหลงไปในงานแต่งงานของวัฒนา กับ ตวงพร ที่มีหน้าตาเหมือนหวาน (แต่ไม่มีไฝเหมือนหวาน) จึงโกรธมากคิดว่าเป็นหวานเลยจับตวงพรมาทรมานด้วยการล่ามโซ่ที่คอและพากลับมายังเกาะปั้นดาว ถึงแม้ว่าตวงพรปฏิเสธว่าตนเองไม่ใช่น้ำหวานก็ไม่เชื่อกลับทำร้ายและล่ามโซ่ไว้ในบ้าน จนตวงพรต้องยอมเพราะไม่มีใครเชื่อหล่อน
วัฒนาซึ่งเป็นคู่หมั้นของตวงพร จ้างสารวัตรพงษ์เทพตามหาหล่อน ตวงพรสงสารชีวิตของแก้วจึงทำดีกับแก้วและลูกสาว จนแก้วใจอ่อนปล่อยหล่อนเป็นอิสระไม่ล่ามโซ่อีกต่อไป แต่ในที่สุด เมื่อสารวัตรพงษ์เทพได้ทราบภายหลังว่า ตวงพรเป็นฝาแฝดกับหวาน จึงวางแผนลักพาตัวตวงพรมาขายให้กับวิฑูรย์อีกคน แต่แก้วมาช่วยหล่อนได้ทันและเชื่อว่า ตวงพรเป็นน้องฝาแฝดของหวานที่มีคนขอไปเลี้ยงที่กรุงเทพฯ มีชื่อเล่นว่า "น้ำตาล" จึงยอมปล่อยหล่อนกลับกรุงเทพฯ ทั้งคู่ร่ำลาด้วยความอาลัย เมื่อจากกันแล้วแก้วก็กลับมาซึมเศร้า ส่วนตวงพรก็คิดถึงแก้วและไม่ยอมแต่งงานกับวัฒนา ส่วนหวานถูกรถชนตายเพราะเห็นสารวัตรพงษ์ยิงวิฑูรย์จึงตกใจวิ่งหนีข้ามถนน ส่วนวัฒนาต้องการให้ตวงพรไปเมืองนอก แต่ตวงพรตัดสินใจเลิกกับวัฒนากลับมาหาแก้วและลูก ทั้งหมดจึงอยู่ร่วมกันอย่างมีความสุข
ตลาดป่วน ก๊วนทามาโกะ
ตลาดป่วน ก๊วนทามาโกะ (; ) คือ การ์ตูนแอนิเมชั่นเวอร์ชันโทรทัศน์ของประเทศญี่ปุ่น ซึ่งผลิตโดย บริษัท เกียวโตแอนิเมชัน กำกับโดย ยามาดะ นาโอโกะ โดยการ์ตูนเรื่องนี้ ได้ออกฉายในประเทศญี่ปุ่นตั้งแต่วันที่ 10 มกราคม จนกระทั่งถึงวันที่ 28 มีนาคม 2556
คิตะชิราคาวะ ทามาโกะ พี่สาวคนโตของครอบครัวร้านขายโมจิที่ชื่อว่า ทามา-ยะ โมจิ ในย่านการค้า อุซางิยามะ () และแล้ววันหนึ่งเธอได้ไปพบกับนกประหลาดที่สามารถพูดได้ในร้านขายดอกไม้ ที่ชื่อว่า เดร่า โมจิมัตซุย 
ซึ่งกำลังตามหาคู่แต่งงานของเจ้าชายที่เป็นนายของเขา แต่หลังจากที่เขาได้เข้ามาอาศัยในร้านโมจิ เขารับประทานโมจิมากไปจนอ้วนกลม และมีความจำเป็นต้องอยู่ที่ร้านโมจิของตระกูลคิตะชิราคาวะต่อไป ซึ่งเรื่องนี้จะนำเสนอเรื่องราวมากมายที่เกิดขึ้นภายในย่านการค้า อุซากิยามะ และเหล่าเพื่อน ๆ ครอบครัว ของ ทามาโกะ รวมไปถึง นกประหลาดตัวนี้ด้วย
นิยายนั้นมีชื่อว่า ทามาโกะมาร์เก็ต เขียนโดย มุตสึกิ อิจิโนเสะ และวาดภาพประกอบโดย ยูกิโกะ โฮริงูจิ จัดพิมพ์โดย เกียวโตแอนิเมชัน วางจำหน่ายเมื่อวันที่ 8 เมษายน 2556
ละอองดาว (ละครโทรทัศน์)
ละอองดาว เป็นละครไทย สร้างจากบทประพันธ์ชื่อเดียวกันของพนมเทียน สร้างครั้งแรกในปี พ.ศ. 2519 ออกอากาศทางช่อง 9 นำแสดงโดยพิศาล อัครเศรณี, กนกวรรณ ด่านอุดม และอรสา อิศรางกูร ณ อยุธยา ครั้งที่สองในปี พ.ศ. 2534 ออกอากาศทางช่อง 7 นำแสดงโดยสิเรียม ภักดีดำรงฤทธิ์ และวรุฒ วรธรรม และครั้งที่สามในปี พ.ศ. 2550 ออกอากาศทางช่อง 5 นำแสดงโดยพิยดา อัครเศรณี และสหรัถ สังคปรีชา ครั้งที่สี่ในปี พ.ศ. 2560 ออกอากาศทางช่อง 7 นำแสดงโดยทิสานาฏ ศรศึก และอรรคพันธ์ นะมาตร์ ออกอากาศทุกวัน พุธ-พฤหัสบดี เวลา 20.15.-22.30 น.
นอกจากนี้ยังเป็นภาพยนตร์ไทยถึงสองครั้ง ครั้งแรกในปี พ.ศ. 2507 โดยสุพรรณ พราหมณ์พันธุ์ กำกับการแสดงโดยส.อาสนจินดา นำแสดงโดยสมบัติ เมทะนี, พิศมัย วิไลศักดิ์, อดุลย์ ดุลยรัตน์, รุจน์ รณภพ, ประจวบ ฤกษ์ยามดี, บุษกร สาครรัตน์, กิ่งดาว ดารณี, เยาวเรศ นิศากร ฯลฯ และครั้งที่สองในปี พ.ศ. 2523 โดยอัครเศรณีภาพยนตร์ กำกับโดยพิศาล อัครเศรณี นำแสดงโดยพิศาล อัครเศรณี, เนาวรัตน์ ยุกตะนันท์ ฉายครั้งแรกวันที่ 8 พฤศจิกายน พ.ศ. 2523 ที่โรงภาพยนตร์เอเธนส์
พริ้นซ์
พริ้นซ์ () เป็นชื่อของนักร้องกลุ่มบอยแบนด์ในประเทศไทย สังกัดจีเอ็มเอ็ม แกรมมี่ ปัจจุบัน พริ้นซ์ ได้ประกาศแยกวงอย่างเป็นทางการแล้ว
มาถึงวันนี้สี่หนุ่มมาแรงที่เลือกใช้ชื่อวงเท่ๆ ว่า "PRINCE" (พริ้นซ์) ก็เริ่มถูกจับตาตั้งแต่ยังไม่ออกอัลบั้มไปซะแล้ว กับซิงเกิ้ลฮอตติดชาร์ทเพลง "จับตาดูให้ดีดี"'กับวลีเด็ดที่ล่าสุดแฟนเพลงร้องตามกันได้กระหึ่มคอนเสิร์ต "จับตาดูให้ดีดี ให้ดีดี ว่าเขาเป็นยังไง เพราะฉันไม่แน่ใจว่าเขารักเธอเท่าไหร่ อยากฝากเท่านี้"'
อิริเดียมเตตรอกไซด์
อิริเดียมเตตรอกไซด์ (IrO, Iridium(VIII) oxide) เป็นสารประกอบฐานสองของออกซิเจน และอิริเดียม ในสถานะออกซิเดชัน +VIII สารนี้ถูกสร้างขึ้นโดยการปรับปรุงใหม่ของแสง [(ηO)IrO] ในของแข็งอาร์กอนที่อุณหภูมิที่เหมาะสม 6 เคลวิน (-449 ° F)
แบเรียมออกไซด์
แบเรียมออกไซค์ ( ,BaO) เป็นสารประกอบดูดความชื้นสีขาวที่เกิดขึ้น โดยการเผาไหม้ของแบเรียม ในออกซิเจน ถึงแม้ว่ามันจะเกิดขึ้นมักจะผ่านการสลายตัวของเกลือแบเรียมอื่น ๆ
มันทำปฏิกิริยากับน้ำในรูปแบบ แบเรียมไฮดรอกไซค์
สกุลกล้วยผา
Ensete เป็นสกุลของพืชมีดอกในวงศ์กล้วย เป็นพืชพื้นเมืองในเขตร้อนของทวีปเอเชีย และทวีปแอฟริกา รวมทั้งกล้วยเทียม หรือเอ็นเซท ("E. ventricosum") ซึ่งเป็นพืชเศรษฐกิจที่สำคัญในประเทศเอธิโอเปีย
จะแบ่งพืชในสกุลนี้ออกเป็นสองกลุ่มย่อยคือกลุ่มพืชในทวีปแอฟริกา และกลุ่มพืชในทวีปเอเชีย
กวอกูฟ
กวอกูฟ () เป็นเมืองทางตะวันตกเฉียงใต้ของประเทศโปแลนด์ จากข้อมูลประชากรในปี ค.ศ. 2004 มีประชากรราว 71,686 คน เป็นเมืองบนฝั่งแม่น้ำโอเดอร์ ตกเป็นของปรัสเซียในปี ค.ศ. 1742 และกลับมาเป็นของโปแลนด์หลังสงครามโลกครั้งที่สอง
เดซฟูล
เดซฟูล หรือ ดิซฟูล (, หรือเขียนเป็นอักษรโรมันว่า Dezful, Dezfūl, Dezfool, และ Dīzfūl) เป็นเมืองในจังหวัดคูเซสถาน ประเทศอิหร่าน จากการสำรวจประชากรในปี ค.ศ. 2011 มีประชากร 420,000 คน กับจำนวนครอบครัว 105,000 ครอบครัว เมืองตั้งอยู่ในพื้นที่ประวัติศาสตร์ ย้อนกลับไปในยุคอารยธรรมโบราณ มีบ้านที่สร้างเมื่อ 300 ปีก่อนคริสต์ศักราช เมืองตั้งอยู่บนฝั่งแม่น้ำเดซ
โฟล์กสวาเกน อมาร็อก
โฟล์กสวาเกน อมาร็อก () เป็นรถกระบะขนาดกลาง (Mid-Size Pickup) ที่ผลิตโดยโฟล์กสวาเกน และเป็นรถกระบะรุ่นแรกของโฟล์กสวาเกนที่พัฒนาขึ้นเอง เริ่มผลิตเมื่อปี พ.ศ. 2552 ในช่วงแรกเวอร์ชันต้นแบบใช้ชื่อว่า Robust Pick-Up มีตัวถัง 2 แบบคือรถกระบะ 2 ประตูแบบ Single Cab ซึ่งเป็นรถกระบะแบบ 2 ประตู แต่ไม่มีแค็บ และรถกระบะ 4 ประตู โดยไม่มีรุ่น 2 ประตูแบบมีแค็บแต่อย่างใด เครื่องยนต์จะเป็นเครื่องยนต์เบนซินและดีเซล 2.0 ลิตร ระบบขับเคลื่อนจะเป็นระบบขับเคลื่อนล้อหลัง และระบบขับเคลื่อนสี่ล้อ ระบบเกียร์เป็นเกียร์ธรรมดา 6 สปีด และเกียร์อัตโนมัติ 8 สปีด มีฐานการประกอบที่ประเทศอาร์เจนตินาและเยอรมนี
ในประเทศไทย ในอดีตเคยมีข่าวลือว่า Volkswagen Group จะเข้ามาลงทุนในประเทศไทย เพื่อบุกตลาดรถยนต์นั่งขนาดเล็ก ร่วมกับ Suzuki พันธมิตรรายหนึ่งของโฟล์กสวาเกน ซึ่งผลิตรถยนต์เช่นเดียวกัน และบุกตลาดรถกระบะในไทยเช่นเดียวกัน โดยใช้โฟล์กสวาเกน อมาร็อก และเพื่อบุกตลาดโลกเช่นเดียวกัน แต่ถ้าโฟล์กสวาเกนจะตั้งโรงงานในไทยก็ต้องลงทุนมหาศาล เพราะแทบจะไม่มีซัพพลายเออร์ผลิตชิ้นส่วนเพื่อนำมาประกอบรถยนต์ในไทย เรียกได้ว่าต้องเริ่มต้นทุกอย่างใหม่ทั้งหมด เช่นเดียวกับครั้งที่ GM และ BMW มาตั้งโรงงานในไทยเมื่อสิบกว่าปีก่อน โฟล์กสวาเกนจึงไปเยี่ยมชมโรงงาน Auto Alliance Thailand ที่ระยอง ซึ่งเป็นโรงงานที่ประกอบมาสด้าและฟอร์ด เขาก็เปิดให้ดูเฉพาะไลน์ผลิตรถยนต์นั่ง ส่วนไลน์ผลิตรถกระบะยังต้องปิดเอาไว้ก่อน เนื่องจากอยู่ระหว่างเตรียมงานประกอบ Mazda BT-50 Pro และ Ford Ranger ใหม่และยังไม่เสร็จสิ้น จนในที่สุดโฟล์กสวาเกนกรุ๊ปก็ยังไม่ได้เข้ามาลงทุนในไทยและอาเซียนสักที แต่ในปัจจุบัน บริษัท ไทยยานยนตร์ จำกัด ซึ่งเป็นผู้นำเข้าและจัดจำหน่ายโฟล์กสวาเกนในประเทศไทย ซึ่งแยกตัวออกมาจากยนตรกิจแล้วเรียบร้อย แต่ยังคงเป็นบริษัทในเครือของยนตรกิจ นำเข้าโฟล์กสวาเกน อมาร็อก เข้ามาจำหน่ายในประเทศไทยแล้วเมื่อปี พ.ศ. 2556 เป็นรุ่นเครื่องยนต์ดีเซล 2.0 ลิตร 177 แรงม้า ระบบเกียร์อัตโนมัติ ZF 8 สปีด เป็นครั้งแรกที่มีการนำเทคโนโลยีจากรถระดับหรูมาใช้ในรถกระบะ ใช้ระบบขับเคลื่อนสี่ล้อ ราคาขายอยู่ที่ 1.8 ล้านบาท สำหรับการวางตำแหน่งการตลาด คือการจับกลุ่มลูกค้าระดับ B+ ซึ่งชื่นชอบกิจกรรมที่ท้าทาย และครอบครัวยุคใหม่ที่ให้ความสำคัญกับไลฟ์สไตล์ในวันหยุดสุดสัปดาห์ และสร้างภาพลักษณ์ให้อมาร็อกเป็นรถกระบะขับเคลื่อนสี่ล้อระดับหรูจากยุโรป ทำให้ไม่มีคู่แข่งโดยตรง
คริสเตียนซาน
คริสเตียนซาน (Kristiansand) เป็นเมือง เทศบาล และเมืองหลวงเทศมณฑลเวสต์-อักแดร์ ประเทศนอร์เวย์ เป็นเมืองที่มีประชากรมากเป็นอันดับ 5 ของนอร์เวย์ มีประชากร 84,476 คน (ข้อมูล 1 มกราคม ค.ศ. 2013) เมืองตั้งอยู่บนอ่าวสแกเกอร์แรก ทางตะวันตกเฉียงใต้ของกรุงออสโล เป็นเมืองท่าทางทะเล มีท่าเรือขนาดใหญ่ที่ปลอดน้ำแข็งในฤดูหนาว มีอุตสาหกรรมต่อเรือ งานโลหะ การทำประมง มีหาดตากอากาศชายทะเล เมืองก่อตั้งในปี ค.ศ. 1641 โดยตั้งชื่อเมืองตามผู้ก่อตั้ง คือ พระเจ้าคริสเตียนที่ 4 แห่งเดนมาร์ก
คริสเตียนสตัด
คริสเตียนสตัด หรือ คริชันสตา () เป็นเมืองในประเทศสวีเดน มีประชากร 35,711 คน ในปี ค.ศ. 2010 ในช่วงระยะเวลา 15 ปีที่ผ่านมาได้เปลี่ยนแปลงจากเมืองกองทหารมาเป็นเมืองการค้า มีพระราชวังสร้างในคริสต์ศตวรรษที่ 17 พระเจ้าคริสเตียนที่ 4 แห่งเดนมาร์กทรงก่อตั้งเมืองนี้ขึ้นใน ค.ศ. 1614 ตกเป็นของสวีเดนใน ค.ศ. 1658 ต่อมาชาวเดนมาร์กยึดกลับคืนได้ใน ค.ศ. 1676 และอีก 2 ปีต่อมาถูกสวีเดนยึดคืนอีก
ยีห์ลาวา
ยีห์ลาวา (, ; ) เป็นเมืองในประเทศเช็กเกีย ในหลวงของเขตวีซอชีนา ตั้งอยู่บนฝั่งแม่น้ำยีห์ลาวา บริเวณชายแดนระหว่างดินแดนมอเรเวียและโบฮีเมีย และเป็นเมืองเหมืองแร่ที่เก่าแก่ที่สุดของเช็กเกีย
การแข่งขันระหว่างสองตา
การแข่งขันระหว่างสองตา () เป็นปรากฏการณ์การรับรู้ทางตา โดยการรับรู้ดังกล่าวสลับไปมาระหว่างภาพหลายภาพที่แสดงให้แก่ดวงตาแต่ละข้าง
เมื่อแสดงภาพภาพหนึ่งให้แก่ตาข้างหนึ่ง และแสดงอีกภาพหนึ่งซึ่งต่างกันให้แก่ตาอีกข้างหนึ่ง แทนที่จะเห็นภาพทั้งสองจะโดยซ้อนทับกัน แต่กลับเห็นภาพหนึ่งชั่วขณะ หลังจากนั้น จึงเห็นอีกภาพหนึ่ง และหลังจากนั้น ก็กลับไปเห็นภาพแรก สลับกันดังนี้ไปเรื่อย ๆ ตลอดเวลาที่บุคคลนั้นเพ่งดูอยู่ ตัวอย่างเช่น ถ้าแสดงเส้นตรงตั้งจำนวนหนึ่งให้แก่ตาข้างหนึ่ง และแสดงเส้นตรงนอนอีกจำนวนหนึ่งให้แก่เขตเดียวกันในจอตาอีกข้างหนึ่ง บางครั้งก็จะเห็นเส้นตรงตั้งโดยไม่มีเส้นตรงนอน และบางครั้งก็เห็นเส้นตรงนอนโดยไม่มีเส้นตรงตั้ง
ในระหว่างที่การเห็นเปลี่ยนไปมา อาจจะเห็นภาพผสมที่ไม่มั่นคงปรากฏแต่ในช่วงเวลาสั้น ๆ ภาพผสมเหล่านี้ โดยมากมีระเบียบ ตัวอย่างเช่น เส้นตรงตั้งอาจจะปรากฏทีละเส้น ทำให้ไม่ชัดซึ่งเส้นตรงนอนจากทางด้านซ้ายหรือด้านขวา หรือเส้นตรงนอนอาจจะปรากฏทีละเส้น ทำให้ไม่ชัดซึ่งเส้นตรงตั้งจากข้างบนหรือข้างล่าง "การแข่งขันระหว่างสองตา"เกิดขึ้นได้ก็ต่อเมื่อตัวกระตุ้นทั้งสอง แตกต่างกันพอสมควร ตัวอย่างของตัวกระตุ้นที่ไม่ซับซ้อนก็คือ เส้นตรงที่ไปในทิศทางที่แตกต่างกัน และตัวอย่างของตัวกระตุ้นซับซ้อนก็คือ ตัวอักษรหนังสือต่าง ๆ หรือภาพภาพต่าง ๆ เช่นภาพใบหน้าหรือภาพบ้าน
แต่ว่า ความแตกต่างกันเพียงเล็กน้อยของภาพทั้งสอง อาจจะทำให้เกิดการเห็นแค่ภาพเดียว หรือการเห็นภาพมีสามมิติ ในหลายปีที่เพิ่งผ่านมา นักวิทยาศาสตร์ประสาทได้ใช้เทคนิคบันทึกภาพประสาท (neuroimaging) และเทคนิคบันทึกสัญญาณจากเซลล์ประสาทเซลล์เดียว เพื่อที่จะบ่งชี้ปรากฏการณ์ของเซลล์ประสาทที่เป็นต้นเหตุแห่งการที่ภาพ ๆ หนึ่งมีอิทธิพลที่เหนือกว่าในการรับรู้อารมณ์ (perceptual dominance) และปรากฏการณ์ของเซลล์ประสาทที่เป็นต้นเหตุแห่งการสลับไปมาของการรับรู้อารมณ์
ปลาหมอเฟอร์ซิเฟอร์
ปลาหมอเฟอร์ซิเฟอร์ (; ) ปลาน้ำจืดชนิดหนึ่ง ในวงศ์ปลาหมอสี (Cichlidae) จัดเป็นปลาเพียงชนิดเดีัยวเท่านั้นที่อยู่ในสกุล "Cyathopharynx" (ขณะที่บางข้อมูลระบุว่าแบ่งออกเป็น 2 ซึ่งอีกชนิดหนึ่งนั้นคือ "C. foai" ซึ่งชนิดหลังนี้จะพบในระดับน้ำที่ลึกกว่าและมีความเข้มของสีลำตัวมากกว่า โดยสีจะออกไปทางโทนเข้มและจัดจ้าน บางแหล่งมีแก้มสีเหลือง โดยทั้ง 2 ชนิดนี้พบได้ในแหล่งน้ำเดียวกัน)
ปลาหมอเฟอร์ซิเฟอร์ เป็นปลาที่พบได้เฉพาะในทะเลสาบแทนกันยีกา เพียงที่เดียวเท่านั้น โดยตัวผู้สามารถเติบโตได้ยาวถึง 22 เซนติเมตร และตัวเมียมีขนาดประมาณ 13-14 เซนติเมตร ส่วนปลาที่ยังมีขนาดเล็ก เช่นขนาด 1-2 นิ้ว จะยังไม่ปรากฏสีสัน มีลักษณะทั่วไปคล้ายกับปลาหมอสีในสกุล "Ophthalmotilapia" จนแทบจะแยกกันไม่ออก ปลาตัวผู้เมื่อเข้าสู่วัยเจริญพันธุ์ (ขนาด 2.5-4 นิ้ว อายุประมาณ 10 เดือนขึ้นไป) จะมีสีสันสวยงาม ครีบต่าง ๆ จะยาวแลดูงามสง่า ในขณะที่ตัวเ้มียมีสีออกขาวออกเงิน ปลายครีบมนกลมไม่แหลมยาวเหมือนตัวผู้
โดยปกติในธรรมชาติ จะอาศัยอยู่ในระดับความลึกประมาณ 3-50 เมตร โดยแหล่งที่อยู่อาศัยจะครอบคลุมพื้นทรายกับก้อนหิน และก้อนกรวด อันเป็นแหล่งที่มีอาหารอยู่มากที่สุด จึงอาศัยอยู่ร่วมกับปลาหมอสีชนิดและสกุลอื่น ๆ ด้วย
เมื่อจะขยายพันธุ์ ตัวผู้จะทำการขุดรังเป็นปล่องคล้ายภูเขาไฟ มีเส้นผ่าศูนย์กลางประมาณ 2 ฟุต พฤติกรรมจะไม่ก้าวร้าวมากนัก แต่จะมักไล่ปลาอื่นที่เข้ัามารบกวนบริเวณรัง ปลาตัวผู้ที่พร้อมจะผสมพันธุ์จะมีสีสันสวยงาม ครีบต่าง ๆ จะยาวสลวย จะว่ายน้ำสะบัดตัวเชิญชวนตัวเมียให้เข้ามาวางไข่ที่ปล่อง การผสมพันธุ์จะกระทำกันในปล่อง ใช้เวลาประมาณ 2-3 ชั่วโมง ตัวผู้จะว่ายวนรอบตัวเมียเพื่อฉีดน้ำเชื้อให้ตัวเมียรับไปผสมกับไข่ในปาก เมื่อผสมพันธุ์เสร็จแล้ว ตัวเมียจะเป็นผู้ดูแลไข่ โดยเก็บรักษาไข่ไว้ในปากโดยไม่กินอาหารเลย ไข่ใช้เวลาฟักประมาณ 20-25 วัน จำนวนไข่มีประมาณ 10-60 ฟอง ขึ้นอยู่กับความสมบูรณ์ของแม่ปลา
นิยมเลี้ยงเป็นปลาสวยงาม โดยสามารถที่จะเพาะขยายพันธุ์ในที่เลี้ยงได้ ซึ่งการขยายพันธุ์ในที่เลี้ยงนั้น ผู้เลี้ยงสามารถที่จะง้างปากแม่ปลาเพื่อนำไข่ออกมาอนุบาลเองได้ เมื่อเข้าสู่วันที่ 8 ของการอมไข่ เพื่อให้อัตราการรอดของลููกปลามีจำนวนมากขึ้น
ภัทรเดช สงวนความดี
ภัทรเดช สงวนความดี เป็นนักแสดงชายและนายแบบชาวไทย สังกัดสถานีโทรทัศน์สีกองทัพบกช่อง 7 เกิดเมื่อวันที่ 17 เมษายน พ.ศ. 2533 ที่อำเภอน้ำพอง จังหวัดขอนแก่น
ภัทรเดช สงวนความดี ชื่อเล่น ไมเคิล หรือ ไมค์ เดิมชื่อ "อัครเดช สงวนความดี" เป็นชาวอำเภอน้ำพอง จังหวัดขอนแก่น เป็นนักแสดงชาวไทย เข้าวงการโดยประกวด Men’s Health Guys Challenge 2011 โดยก่อนหน้านี้ได้เข้าประกวดดัชชี่บอยแอนด์เกิร์ล ปี 2006 และได้รับตำแหน่งรองอันดับ 2 จากการประกวด ดัชชี่บอยแอนด์เกิร์ล ปี 2006 จนเข้าวงการในปัจจุบัน ปัจจุบันเป็นนักแสดงสังกัดสถานีโทรทัศน์สีกองทัพบกช่อง 7
โคม่า
โคม่า () คือภาวะที่ผู้ป่วยไม่รู้สึกตัวมากกว่า 6 ชั่วโมง โดยความไม่รู้สึกตัวนี้คือ ปลุกไม่ตื่น กระตุ้นด้วยความรู้สึกเจ็บ แสง เสียง แล้วไม่ตอบสนอง ไม่มีวงจรหลับ-ตื่น ตามปกติ และไม่มีการเคลื่อนไหวที่มาจากความตั้งใจ ในทางการแพทย์จะถือว่ามีความแตกต่างกันอย่างมากระหว่างโคม่าที่เกิดขึ้นเองหรือเป็นจากตัวโรค กับโคม่าจากการใช้ยา () โดยแบบแรกเกิดขึ้นจากสิ่งที่อยู่นอกเหนือการควบคุมทางการแพทย์ ส่วนแบบหลังเป็นความตั้งใจทางการแพทย์ เช่นอาจทำเพื่อให้ร่างกายของผู้ป่วยฟื้นฟูเองในสภาวะดังกล่าว
ผู้ป่วยที่อยู่ในภาวะโคม่าจะไม่มีความตื่นโดยสิ้นเชิง ไม่สามารถมีสติรับรู้ความรู้สึก ไม่สามารถพูด หรือได้ยิน หรือเคลื่อนไหว โดยปกติแล้วการที่คนคนหนึ่งจะมีสติรับรู้ได้ จะต้องมีการทำงานที่เป็นปกติของสมองส่วนสำคัญสองส่วน ได้แก่ เปลือกสมอง และก้านสมองส่วนเรติคูลาร์แอคทิเวติงซิสเต็ม (RAS) ความเสียหายต่อส่วนใดส่วนหนึ่งหรือทั้งสองส่วนข้างต้นจะทำให้ผู้ป่วยเข้าสู่ภาวะโคม่าได้
เปลือกสมองเป็นส่วนของเนื้อเทาที่มีนิวเคลียสของเซลล์ประสาทรวมกันอยู่หนาแน่น มีหน้าที่ทำให้เกิดการรับรู้ นำสัญญาณประสาทสัมผัสส่งไปยังเส้นทางทาลามัส และกระบวนการอื่นๆ ของสมอง รวมถึงการคิดแบบซับซ้อน
ส่วน RAS เป็นโครงสร้างที่ดั้งเดิมกว่า อยู่ในก้านสมอง ซึ่งมีส่วนประกอบสำคัญอีกส่วนหนึ่งคือเรติคูลาร์ฟอร์เมชัน (RF) บริเวณ RAS ของสมองมีทางประสาทที่สำคัญอยู่สองทาง คือทางขาขึ้นและทางขาลง ประกอบขึ้นมาจากเซลล์ประสาทชนิดที่สร้างอะเซติลโคลีน ทางขาขึ้น หรือ ARAS ทำหน้าที่กระตุ้นและคงความตื่นของสมอง ส่งผ่าน TF ไปยังทาลามัส และไปถึงเปลือกสมองเป็นปลายทาง หาก ARAS ทำงานไม่ได้จะทำให้เกิดโคม่า
คำว่าโคม่านี้มาจากภาษากรีก κῶμα แปลว่า การหลับลึก
ผู้ป่วยที่อยู่ในอาการโคม่าจะยังถือว่ามีชีวิต เพียงแต่จะสูญเสียความสามารถที่จะตอบโต้กับสิ่งแวดล้อมตามปกติไป สาเหตุส่วนใหญ่เกิดขึ้นภายหลังการกระทบกระเทือนที่ศีรษะ นอกจากนั้นก็อาจเป็นผลต่อเนื่องจากโรคอื่นได้ เช่น การติดเชื้อในสมอง เลือดออกในสมอง ไตวายขั้นรุนแรง น้ำตาลในเลือดต่ำ สมองขาดออกซิเจน เป็นต้น
ผู้ป่วยอาจอยู่ในภาวะโคม่าได้นานหลายวันถึงหลายสัปดาห์ บางครั้งหากกรณีรุนแรงอาจอยู่ในภาวะโคม่านานถึงห้าสัปดาห์ มีรายงานผู้ป่วยที่อยู่ในภาวะโคม่านานหลายปี เมื่อพ้นช่วงนี้ไปแล้วผู้ป่วยบางรายค่อยๆ มีอาการดีขึ้น พ้นจากภาวะโคม่า หรือแย่ลงจนตกอยู่ในสภาพผัก หรือเสียชีวิต ผู้ป่วยบางรายอยู่ในสภาพผักนานหลายปีหรือหลายสิบปี (มีรายงานว่าผู้ป่วยอยู่ในสภาพผักนานที่สุด 42 ปี)
เน็กซัสวัน
เน็กซัสวัน (; ชื่อรหัส HTC Passion) เป็นสมาร์ตโฟนรุ่นเรือธงรุ่นแรกของกูเกิลที่ร่วมผลิตกับเอชทีซี โดยเปิดตัวเมื่อวันที่ 5 มกราคม พ.ศ. 2553 โดยใช้ระบบปฏิบัติการโอเพนซอร์ซแอนดรอยด์ โดยรุ่นนี้สามารถใช้ข้อความเสียงได้ ซึ่งมีไมโครโฟนตัวที่สองสำหรับการตัดเสียงรบกวน
ปฏิปักษ์
ปฏิปักษ์ เป็นตัวละคร กลุ่มตัวละครหรือสถาบันซึ่งเป็นตัวแทนของการต่อต้านที่ตัวเอกต้องต่อสู้ด้วย หรือกล่าวได้ว่าปฏิปักษ์เป็นบุคคลหรือกลุ่มบุคคลที่ต่อต้านตัวละครหลัก (ซึ่งอาจมีได้หลายตัว) ในเรื่องลีลาตามแบบแผนซึ่งมีการกระทำที่ประกอบด้วยวีรบุรุษต่อสู้กับตัวโกง/ศัตรู สามารถถือได้ทั้งสองว่าเป็นตัวเอกและปฏิปักษ์ตามลำดับ ปฏิปักษ์ยังอาจมาในรูปภัยคุกคามหรืออุปสรรคสำคัญต่อตัวละครหลักด้วยการดำรงอยู่ของมัน โดยไม่จำเป็นต้องมีเจตนาพุ่งเป้าไปยังตัวละครหลักนั้นเลย ตัวอย่างทั้งในภาพยนตร์และละคร เช่น เซารอน ปฏิปักษ์หลักใน"เดอะลอร์ดออฟเดอะริงส์" ผู้ต่อสู้กับตัวเอกของซีรีส์อย่างต่อเนื่อง ธรรมเนียมปฏิปักษ์ในเรื่อง คือ ทางเลือกศีลธรรมของพวกเขาจะมีรสชาติน้อยกว่าของตัวเอก บ่อยครั้งผู้ประพันธ์มักใช้เพื่อสร้างความขัดแย้งในเรื่อง อย่างไรก็ดี นี่เป็นเพียงธรรมเนียมเท่านั้น และการกลับธรรมเนียมดังกล่าวพบได้ในตัวละครแมคดัฟฟ์จากเรื่อง"แม็คเบ็ธ" ผู้อาจโต้แย้งได้ว่า ความปรารถนาในการสู้กับทรราชแมคเบธถูกต้องตามทำนองคลองธรรม
องค์ชายจิตป่วนกับน้องเหมียวยิ้มยาก
องค์ชายจิตป่วนกับน้องเหมียวยิ้มยาก () หรือที่ในประเทศญี่ปุ่นรู้จักกันในชื่อ HenNeko () หรือ Towanai () เป็นนวนิยายซึ่งแต่งขึ้นโดย ซาการะ โซ และวาดภาพประกอบโดย คันโตคุ ผลิตและจัดจำหน่ายโดยบริษัท มีเดีย แฟคตอรี่ โดยจัดจำหน่ายออกมาแล้ว 10 เล่ม ตั้งแต่เดือน ตุลาคม 2553 ก่อนที่จะมาวาดเป็นการ์ตูนมังงะ และผลิตออกเป็นสื่อแอนิเมชั่น โดย J.C.Staff โดยเริ่มฉายมาตั้งแต่วันที่ 13 เมษายน 2556 ในประเทศไทย ผู้ได้รับลิขสิทธิ์ในการเผยแพร่และจัดจำหน่ายฉบับนิยายและการ์ตูนเล่ม (มังงะ) คือ รักพิมพ์
โยโคเดระ โยโตะ นักเรียนชั้นมัธยมปลายปีที่ 2 ผู้ซึ่งเอาแต่คิดในทางลามก แต่กลับถูกเข้าใจผิดไปด้านที่ดีเสมอจนเขารู้สึกผิด เขาตัดสินใจไปขอพรกับรูปปั้นแมวไม่ยิ้ม ที่ว่ากันว่าทำให้คนสมปรารถนา เพื่อให้ไม่ต้องถูกเข้าใจผิดโดยคนอื่นอีกต่อไป ระหว่างไปขอพรในช่วงค่ำ เขาได้พบ ซึซึคาคุชิ สึคิโกะ ที่ต้องการขอพรเช่นกัน โดยเธออยากให้ตัวเองดูเป็นผู้ใหญ่กว่านี้และไม่แสดงอารมณ์แบบเด็กๆ มากเกินไป ผลจากการขอพรกลับผิดจากที่ต้องการ ทำให้โยโตะหลุดปากพูดในสิ่งที่คิดเอาไว้ออกมาตลอด และสึคิโกะไม่สามารถแสดงอารมณ์ผ่านสีหน้าหรือน้ำเสียงได้อีกสำหรับนิยาย หรือ ไลท์โนเวล นั้น เขียนขึ้นโดย ซาการะ โซ วาดภาพประกอบโดย คันโตคุ เล่มแรกผลิตโดย มีเดียแฟคทอรี่ วางจำหน่ายเมื่อ 25 ตุลาคม 2553 จนถึงปัจจุบันมีทั้งหมด 11 เล่ม ซึ่งเล่มล่าสุดเพิ่งวางจำหน่ายในวันที่ 25 เมษายน 2016 โดยใน 6 เล่มพิเศษจะมีดราม่าซีดีแถมในเล่มด้วย
ในประเทศไทย บริษัท รักพิมพ์ พลับลิชชิ่ง จำกัด ได้รับลิขสิทธิ์ให้พิมพ์และเผยแพร่ไลท์โนเวลเรื่องนี้ และในประเทศไทยได้วางจำหน่ายเป็นเล่มแรก เมื่อวันที่ 5 มีนาคม 2556 ปัจจุบันวางจำหน่ายถึงเล่มที่ 7 โดยวางจำหน่ายเมื่อวันที่ 4 พ.ค. 2559
เรื่ององค์ชายจิตป่วนกับน้องเหมียวยิ้มยาก ได้นำเรื่องมาจัดทำเป็นมังงะ ซึ่งวาดโดย โอโคเมะเค็น เริ่มวางจำหน่ายในนิตยสารการ์ตูน คอมมิค อไลฟ์ รายเดือน ในเครือ มีเดีย แฟคทอรี่ ในเดือนมิถุนายนพ.ศ. 2554 ฉบับรวมเล่มเล่มแรกออกจำหน่ายเมื่อ 23 สิงหาคม 2554 มีจนถึงปัจจุบัน 7 เล่มด้วยกัน มีลิขสิทธิ์ในประเทศไทยกับ รักพิมพ์ ตีพิมพ์จนถึงปัจจุบันเป็นเล่มที่ 7 และมีฉบับมังงะที่เป็นเนื้อเรื่องแยกออกไป ในชื่อ Hentai Ōji to warawanai neko. Nya! () วาดภาพโดย คาชิ โดยออกเป็น 1 เล่มจบ เมื่อวันที่ 23 มีนาคม 2556
สำหรับในรูปแบบของอนิเมะนั้น ผลิตโดย J.C.Staff และผู้กำกับคือ ซูซุกิ โยวเฮ เริ่มออกอากาศทางโทรทัศน์ตั้งแต่วันที่ 13 เมษายน 2556
รัฐสภายุโรป
รัฐสภายุโรป () (ตัวย่อ: Europarl หรือ EP) เป็นรัฐสภาที่มาจากการเลือกตั้งโดยตรงของสหภาพยุโรป (EU) สภายุโรป คณะมนตรีแห่งสหภาพยุโรปและคณะกรรมาธิการยุโรปร่วมกันทำหน้าที่เป็นฝ่ายนิติบัญญัติของสหภาพยุโรป ซึ่งถือว่าเป็นหนึ่งในฝ่ายนิติบัญญัติที่ทรงอำนาจที่สุดในโลก ปัจจุบันสภายุโรปประกอบด้วยสมาชิกสภายุโรปจำนวน 751 คน โดยเป็นร่างตัวแทนของผู้มีสิทธิ์เลือกตั้งในระบอบประชาธิปไตยมากเป็นอันดับสองของโลก (รองจากรัฐสภาอินเดีย) และมีจำนวนผู้มีสิทธิ์เลือกตั้งในระบอบประชาธิปไตยมากที่สุดในโลก (375 ล้านคนจากข้อมูลใน พ.ศ. 2552)
สมาชิกรัฐสภายุโรปมาจากการเลือกตั้งโดยตรง โดยจัดการเลือกตั้งทุกๆ 5 ปี ซึ่งทุกคนมีสิทธิออกเสียง โดยดำเนินการมาตั้งแต่ พ.ศ. 2522 อย่างไรก็ตาม อัตราผู้ออกมาใช้สิทธิ์ในการเลือกตั้งสมาชิกสภายุโรปน้อยลงทุกๆ ปี นับตั้งแต่การเลือกตั้งครั้งแรกเป็นต้นมา จนในปี พ.ศ. 2542 อัตราผู้มาใช้สิทธิ์อยู่ที่ร้อยละ 43 (%) จากบรรดาผู้มีสิทธิ์ทั้งหมด โดยอัตราผู้มาใช้สิทธิ์ในแต่ละประเทศมีความแตกต่างกันไป ตั้งแต่ 90% ในลักเซมเบิร์กและเบลเยี่ยม (ที่มีการบังคับเลือกตั้ง) ไปจนถึงแค่ 20% ในสโลวาเกีย ในบรรดาประเทศสมาชิก 18 ประเทศจากประเทศสมาชิกทั้งหมด 27 ประเทศ มีผู้มาใช้สิทธิ์เลือกตั้งต่ำกว่า 50%
แม้ว่ารัฐสภายุโรปจะมีอำนาจนิติบัญญัติที่คณะมนตรีและคณะกรรมาธิการไม่มี แต่รัฐสภายุโรปไม่มีอำนาจในการริเริ่มออกกฎหมายอย่างที่รัฐสภาแห่งชาติของประเทศสมาชิกสหภาพยุโรปมี อย่างไรก็ตาม สภาอาจมีความสามารถโดยพฤตนัยในการริเริ่มออกกฎหมาย รัฐสภายุโรปถือเป็นสถาบันอันดับแรกของสหภาพยุโรป (ได้รับการกล่าวถึงเป็นอันดับแรกในสนธิสัญญาแห่งสหภาพยุโรป และได้รับสิทธิทางพิธีการเหนือองค์การในระดับยุโรปทั้งหมด) และใช้อำนาจในการจัดสรรงบประมาณและอำนาจนิติบัญญัติร่วมกับคณะมนตรี (ยกเว้นในบางกรณีที่มีวิธีดำเนินการพิเศษทางนิติบัญญัติ) คณะกรรมาธิการยุโรป ซึ่งเป็นร่างบริหารของสหภาพยุโรปนั้น ขึ้นตรงต่อสภา สภามีอำนาจในการเลือกประธานคณะกรรมาธิการ และรับรอง (หรือคัดค้าน) การแต่งตั้งคณะกรรมาธิการทั้งคณะ และยังสามารถบังคับให้คณะกรรมธิการทั้งคณะออกจากตำแหน่งได้ด้วยการเสนอญัตติการอภิปรายไม่ไว้วางใจ
ปัจจุบัน ประธานรัฐสภายุโรปคือนายมาร์ติน ชูลซ์ (จากพรรคสังคมประชาธิปไตยแห่งเยอรมนี) ได้รับการเลือกตั้งขึ้นมาในเดือนมกราคม พ.ศ. 2557 ทำหน้าที่เป็นประธานในที่ประชุมหลายพรรค โดยมีกลุ่มที่ใหญ่ที่สุดสองกลุ่มคือกลุ่มพรรคเพื่อประชาชนยุโรป (EPP) และพันธมิตรก้าวหน้าแห่งนักสังคมนิยมและนักประชาธิปไตย (S&D) การเลือกตั้งครั้งล่าสุดคือการเลือกตั้งรัฐสภายุโรป พ.ศ. 2557 รัฐสภายุโรปมีที่ทำการสามแห่งคือที่ประชุมใหญ่แห่งสภาในกรุงบรัสเซลส์ ประเทศเบลเยี่ยม (รวมถึงการประชุมคณะกรรมการ) และเมืองสทราซบูร์ ประเทศฝรั่งเศส และสำนักเลขาธิการในประเทศลักเซมเบิร์ก
รายชื่อสมาชิกมอร์นิงมุซุเมะ
รายชื่อสมาชิกของมอร์นิงมุซุเมะ มอร์นิ่งมุซุเมะ มีจำนวนสมาชิกรวมทั้งสิ้น 34 คน โดยแบ่งออกเป็นสมาชิกปัจจุบัน 10 คน และอดีตสมาชิก 24 คน สมาชิกในกลุ่มจะหมุนเวียนทั้งเข้าและออก (สำเร็จการศึกษา) อยู่เป็นประจำ โดยจะมีการจัดแบ่งตัวสมาชิกออกเป็นรุ่น ๆ ไป ซึ่งแต่ละครั้งที่รับสมาชิกใหม่เข้ามา ก็จะนับสมาชิกที่เข้ามาใหม่นั้นเป็นอีกรุ่นหนึ่งทันที ซึ่งในปัจจุบันนี้มอร์นิงมุซุเมะมีรุ่นทั้งหมด 11 รุ่นด้วยกัน
สมาชิกของวงมอร์นิ่ง มุซุเมะในปัจจุบัน ทั้งหมด 13 คน ดังนี้
*
กลุ่มมอร์นิงมุซุเมะจะมีสมาชิกที่มาดำรงตำแหน่งหัวหน้ากลุ่มและรองหัวหน้ากลุ่มคราวละหนึ่งคน โดยผู้ที่จะมาเป็นหัวหน้ากลุ่มนั้นจะต้องเป็นสมาชิกปัจจุบันที่มีอายุมากที่สุดในกลุ่ม ส่วนผู้ที่เป็นรองหัวหน้ากลุ่ม จะเป็นสมาชิกปัจจุบันอีกคนหนึ่งที่มีอายุสูงรองลงมาจากหัวหน้ากลุ่ม (ข้อตกลงการเลือกหัวหน้ากลุ่มโดยอิงอายุสมาชิกเป็นเกณฑ์นั้น เป็นประเพณีของเฮลโล! โปรเจกต์ ที่ใช้กับกลุ่มนักร้องในสังกัดของตนทุกกลุ่ม)
ตำแหน่งหัวหน้ากลุ่มได้มีการจัดตั้งขึ้นมาตั้งแต่เริ่มก่อตั้งกลุ่มแล้ว ส่วนตำแหน่งรองหัวหน้ากลุ่มนั้นได้รับการจัดตั้งขึ้นครั้งแรกเมื่อเดือน พฤษภาคม พ.ศ. 2546 ซึ่งเกิดขึ้นหลังจากการก่อตั้งกลุ่มขึ้นมาประมาณหกปี
รายชื่อผู้ที่ได้รับเลือกให้เป็นหัวหน้าและรองหัวหน้ากลุ่ม (เรียงตามลำดับเวลา) มีดังต่อไปนี้
!หัวหน้ากลุ่ม!!รองหัวหน้ากลุ่ม!!ช่วงเวลาที่ดำรงตำแหน่ง!!หมายเหตุ
โครงการคัดเลือกสมาชิก เป็นรูปแบบวิธีของกลุ่มมอร์นิงมุซุเมะที่ใช้ในการสรรหานักร้องหน้าใหม่ให้เข้ามาอยู่ในกลุ่ม
ต่อไปนี้คือรายชื่อโครงการคัดเลือกทั้งหมดที่ได้ดำเนินการไปแล้ว
เซเรียอา ฤดูกาล 2012–13
เลกาเซเรียอา (หรือ ทิม เลกาเซเรียอา ด้วยเหตุผลทางผู้สนับสนุน) ฤดูกาล 2012-13 เป็นฤดูกาลที่ 3 นับตั้งแต่ถอนตัวออกจากฟุตบอลลีกในฤดูกาล 2010-11 ซึ่งจะเริ่มต้นเปิดฤดูกาลในวันที่ 25 สิงหาคม ค.ศ. 2012 โดยแชมป์ปัจจุบันคือ ยูเวนตุส ชนะเลิศได้สำเร็จเป็นสมัยที่ 29 ของสโมสร.
การอำพรางแบบวาบ
การอำพรางแบบวาบ () เป็นปรากฏการณ์ของการรับรู้อารมณ์ทางตา ที่รูปหนึ่ง ๆ แสดงให้ตาข้างหนึ่ง แต่ถูกอำพรางโดยการแสดงชั่วแวบหนึ่งของอีกรูปหนึ่ง ให้แก่ตาอีกข้างหนึ่ง
เพื่อที่จะสังเกตการณ์การอำพรางแบบวาบ ก่อนอื่น แสดงรูปเล็ก ๆ รูปหนึ่งให้แก่ตาข้างหนึ่งเป็นเวลา 1 วินาที แล้วแสดงรูปเปล่าให้แก่ตาอีกข้างหนึ่ง ต่อจากนั้น แสดงรูปเล็ก ๆ ที่ต่างกันอย่างฉับพลัน คือ แสดงชั่วแวบ ให้แก่ตาอีกข้างหนึ่ง (ที่ตอนแรกได้รับการแสดงรูปเปล่า) ในเขตของจอตาที่สมนัยกันกับรูปที่แสดงให้แก่ตาแรก เมื่อได้ทำอย่างนี้ การเห็นรูปที่แสดงให้แก่ตาแรกจะหายไป แม้ว่า รูปนั้นยังแสดงอยู่ และรูปใหม่เท่านั้นที่ได้รับการเห็น ฉะนั้น รูปใหม่ที่แสดงให้แก่ตาที่สองจะอำพรางการเห็นรูปที่แสดงให้แก่ตาแรก ตัวอย่างเช่น ถ้าแสดงรูปรถคันหนึ่งให้แก่ตาข้างซ้ายเป็นเวลา 1 วินาที ต่อจากนั้น แสดงใบหน้าหนึ่ง ๆ ให้แก่ตาข้างขวาโดยฉับพลัน คนดูจะเห็นรถที่แสดงให้แก่ตาข้างซ้ายก่อน หลังจากนั้น จึงเห็นใบหน้าที่แสดงให้แก่ตาข้างขวา ให้สังเกตว่า คนดูเห็นใบหน้านั้นแม้รูปรถจะยังดำรงอยู่ ถ้าลำดับของการแสดงกลับกัน ลำดับของการรับรู้อารมณ์ก็กลับกันเช่นกัน
ดูเหมือนว่า ปรากฏการณ์การอำพรางแบบวาบจะเป็นที่รู้จักกันมาตั้งแต่คริสต์ศตวรรษที่ 19 แล้ว แม๊คดูกอลพรรณนาถึงปรากฏการณ์นี้ในปี ค.ศ. 1901 (หน้า 598) และแลนซิงใช้ปรากฏการณ์นี้ในการทดลองด้วยอีอีจี () เมื่อปี ค.ศ. 1964 ต่อมาในปี ค.ศ. 1984 เจเรมี โวลฟ์ ก็ได้แสดงลักษณะเฉพาะของการอำพรางแบบวาบในงานวิจัยจิตวิทยาวัตถุกระตุ้น () อย่างเป็นระบบ
"การอำพรางแบบวาบ"เป็นตัวอย่างของเทคนิคการลวงตาที่ทำให้รูปที่ปกติเห็นได้ชัด กลายเป็นรูปที่มองไม่เห็น เป็นเทคนิคที่ใช้ในการวิจัยกลไกการปฏิบัติการของสมองทั้งที่มีการรับรู้และไม่มีการรับรู้ ต่อสิ่งกระตุ้นทางตา เทคนิคการลวงตาที่เกี่ยวข้องกันรวมทั้ง
มูลเหตุทางสมองที่ทำให้เกิด"การอำพรางแบบวาบ"ได้รับการวิจัยโดยใช้ไมโครอีเล็คโทรดบันทึกสัญญาณในสมองส่วนสายตาของลิงแม็กแคก และในสมองกลีบขมับส่วนกลางของมนุษย์http://www.scholarpedia.org/article/Flash_suppression บทความ"การอำพรางแบบวาบ"บนสารานุกรมเปิด (สคอลาร์พีเดีย)
นรสิงห์ ลูกบ้านใหญ่
นรสิงห์ ลูกบ้านใหญ่ เป็นทั้งนักมวยไทยและนักมวยสากลชาวไทย มีชื่อจริงว่า จิระวัฒน์ หนูมาก เกิดเมื่อวันที่ 3 สิงหาคม พ.ศ. 2529 ที่อำเภอทุ่งหว้า จังหวัดสตูล
นรสิงห์ชกมวยไทยครั้งแรกเมื่ออายุ 7 ขวบ เคยได้ตำแหน่งนักมวยยอดเยี่ยมสนามมวยลุมพินีเมื่อปี พ.ศ. 2549 และยังได้ตำแหน่งนักมวยไทยดีเด่นของการกีฬาแห่งประเทศไทย ในปีเดียวกันอีกด้วย โดยเคยเอาชนะคะแนน วันเฮง มีนะโยธิน ที่เมื่อหันมาชกมวยสากลอาชีพก็ได้แชมป์โลกในรุ่นสตอร์วเวท โดยสามารถชกให้วันเฮงลงไปนับได้ด้วย
ด้วยความเป็นมวยหมัดหนัก แม้เจ้าตัวจะไม่ชอบมวยสากลอาชีพเลยก็ตาม แต่ทำให้ในปี พ.ศ. 2554 นรสิงห์หันมาชกมวยสากลอาชีพครั้งแรกในสังกัดก่อเกียรติกรุ๊ป ของ ก่อเกียรติ พนิชยารมณ์ ชกชนะรวด 3 ครั้ง จนกระทั่งในปี พ.ศ. 2555 ได้ชิงแชมป์รุ่นซูเปอร์ฟลายเวทของ WBA ASIa กับ ไมเคิล เอสโคเบีย นักมวยชาวฟิลิปปินส์ ผลการชก นรสิงห์ชนะน็อคในยกแรก ต่อจากนั้น ป้องกันตำแหน่งครั้งแรก เสมอ 12 ยก แดเนียลโล พีนา นักมวยชาวฟิลิปปินส์ เมื่อวันที่ 12 เมษายน พ.ศ. 2556
และถึงแม้ว่าจะหันมาชกมวยสากลอาชีพแล้วก็ตาม แต่นรสิงห์ก็ยังคงชกมวยไทยอยู่เช่นเดิม โดยชกสลับกันทั้งสองแบบ
การอำพรางแบบวาบต่อเนื่อง
การอำพรางแบบวาบต่อเนื่อง (, ตัวย่อ CFS) ก็คือ เทคนิคการอำพรางแบบวาบ () แบบดัดแปลงอย่างหนึ่ง ในการอำพรางแบบวาบต่อเนื่อง ตาข้างแรกถูแสดงด้วยตัวกระตุ้นนิ่งเช่นรูปหน้าลายเส้น ในขณะที่ตาข้างที่สองถูกแสดงด้วยตัวกระตุ้นเป็นชุดที่เปลี่ยนแปลงไปอย่างรวดเร็ว ผลก็คือตัวกระตุ้นที่เปลี่ยนแปลงอย่างต่อเนื่องในตาข้างที่สอง อำพรางการเห็นในตาข้างแรก แม้การอำพรางแบบวาบต่อเนื่องอีกรูปแบบหนึ่งที่สามารถอำพรางตัวกระตุ้นที่ไม่นิ่งได้ ก็ยังมี
การอำพรางแบบวาบต่อเนื่องไม่เพียงแค่สามารถอำพรางรูปต่าง ๆ ได้ แต่เทคนิคนี้สามารถเพิ่มพูนความลึกและช่วงเวลาของการอำพรางเมื่อเทียบกับเทคนิคอื่น ๆ เช่น การอำพรางแบบวาบและการแข่งขันระหว่างสองตา () การอำพรางแบบวาบต่อเนื่องมีความสามารถในการอำพรางที่มากที่สุดซึ่งทำให้ผู้วิจัยสามารถเพิ่มเวลาในการอำพรางรูป ๆ หนึ่งเป็นสิบเท่า ด้วยการใช้เทคนิคนี้ สัตว์ทดลองอาจจะบอกว่า ไม่เห็นรูปที่ถูกแสดงอยู่ในขอบเขตของการมองเห็นมากกว่า 3 นาที ซึ่งเป็นการอำพรางที่นานที่สุดเมื่อเทียบกับเทคนิคอื่น ๆ เทคนิคนี้อำนวยต่อการวิจัยศึกษาซึ่งกลไกการปฏิการของเซลล์ประสาทที่เกี่ยวข้องการการเห็น แต่เป็นกลไกก่อนที่จะมีการรับรู้ (คืออำนวยการศึกษาซึ่งการทำงานของเซลล์ประสาทในช่วงก่อนที่สัตว์ทดลองจะบอกว่า มีการเห็นซึ่งตัวกระตุ้นทางตานั้น)
สุลต่านโอมาร์ อาลี ไซฟุดดีนที่ 3
สุลต่านโอมาร์ อาลี ไซฟุดดินที่ 3 ประสูติเมื่อพ.ศ. 2459 เป็นพระโอรสของ สุลต่านมูฮัมหมัด จามาลุล อลัมที่ 3 และ รายา อิสเตรี เปนกีราน อนัค ฟาติมาฮ์ ประสูติที่บันดาเสรีเบกาวัน ประเทศบรูไน หลังจากพระเชษฐาพระองค์สวรรคต พระองค์ก็ขึ้นครองราชย์ เมื่อวันที่ 4 มิถุนายน ค.ศ. 1950 พระองค์สละราชสมบัติให้สุลต่านฮัจญี ฮัสซานัล โบลเกียห์ เมื่อ 4 ตุลาคม ค.ศ. 1967 พระองค์เสด็จสวรรคตที่บันดาเสรีเบกาวัน ประเทศบรูไนเมื่อ 7 กันยายน ค.ศ. 1986
สีสะหวาด แก้วบุนพัน
สีสะหวาด แก้วบุนพัน () เป็นรองประธานประเทศลาวคนแรก ตั้งแต่ปี พ.ศ. 2539 ถึงปี พ.ศ. 2541 เป็นนายกรัฐมนตรีลาวคนที่ 3 ตั้งแต่ปี พ.ศ. 2541 ถึงปี พ.ศ. 2544
ปัจจุบันเขาเป็นกรรมการพรรคประชาชนปฏิวัติลาว
ไฮยีน่าลายจุด
ไฮยีน่าลายจุด (; ) เป็นไฮยีน่าชนิดหนึ่ง จัดเป็นไฮยีน่าในสกุล "Crocuta" เพียงชนิดเดียว ที่ยังคงดำรงเผ่าพันธุ์ และเป็นไฮยีน่าชนิดที่ใหญ่ที่สุดและเป็นที่รู้จักกันดีที่สุด
ไฮยีน่าลายจุดมีลักษณะไฮยีน่าคล้ายกับทั่วไป แต่มีขนาดใหญ่กว่า มีน้ำหนักตัวได้มากถึง 60-70 กิโลกรัม เกือบเท่าสิงโตตัวเมีย มีขาคู่หน้ายาวกว่าขาคู่หลัง ดังนั้นเมื่อเวลาวิ่งจะวิ่งแบบหย่ง ๆ แต่ก็วิ่งได้เร็วถึง 60 กิโลเมตรต่อชั่วโมง ตัวเมียมีขนาดใหญ่กว่าตัวผู้และเป็นผู้ปกครองฝูง มิเช่นนั้นตัวผู้จะเป็นฝ่ายกินลูกอ่อนจนหมดสิ้น อีกทั้งอวัยวะสืบพันธุ์ของตัวเมียนั้นยังมีลักษณะคล้ายกับองคชาตของตัวผู้ สามารถที่จะแข็งตัวได้ รวมทั้งเป็นที่ใช้ปัสสาวะด้วย โดยที่ช่องคลอดจะถูกเก็บไว้ในอวัยวะส่วนนี้ ซึ่งปัจจุบันยังไม่อาจหาคำอธิบายใด ๆ ในทางวิทยาศาสตร์ได้ว่าเหตุใดจึงเป็นเช่นนั้น แต่การที่ไฮยีน่าลายจุดมีอวัยวะสืบพันธุ์เช่นนี้ ทำให้การให้กำเนิดลูกไฮยีนาทำได้ยากด้วยเช่นกัน เพราะสายรกนั้นสั้นเกินกว่าที่จะลอดช่องคลอดออกมาได้ และสร้างความเจ็บปวดให้แก่แม่ไฮยีน่า
ไฮยีน่าลายจุด มีระยะเวลาตั้งท้องเพียง 4 เดือนเท่านั้น และเมื่อตั้งท้องจะมีความดุร้ายมากเป็นพิเศษ เนื่องจากสัญชาตญาณป้องกันตัว
ไฮยีน่าลายจุดมีฟันและกรามที่แข็งแรงมาก จัดเป็นสัตว์กินเนื้อบนบกที่มีแรงกัดมากที่สุดในโลก โดยมากได้ถึง 1,000 ปอนด์ต่อตารางนิ้ว ซึ่งสามารถที่จะบดและเคี้ยวกระดูกได้อย่างง่ายดาย เป็นสัตว์ที่กินไม่เลือก โดยสามารถที่จะล่าและล้มสัตว์ชนิดอื่นที่มีขนาดใหญ่กว่ามากได้ รวมทั้งแย่งอาหารจากสัตว์อื่น เช่น สิงโต จนเสมือนเป็นคู่ปรับกัน รวมถึงกินซากสัตว์หรือมนุษย์ได้ด้วย ดังนั้น ในบางพื้นที่ที่ใกล้กับหมู่บ้านหรือชุมชนของมนุษย์ จะมีไฮยีน่าลายจุดเข้ามาป้วนเปี้ยนอยู่เสมอ ๆ ซึ่งจะขโมยข้าวของของมนุษย์ รวมถึงขุดศพในสุสานมากินได้ด้วย ในพื้นที่ทางตอนเหนือของเอธิโอเปีย มีหมู่บ้านแห่งหนึ่งที่ผู้คนในนั้นเลี้ยงไฮยีน่าลายจุดด้วยอาหาร ซึ่งทำให้มีพฤติกรรมการหากินเปลี่ยนไปจากไฮยีน่าที่อยู่ในป่าจริง ๆ และมีอุปนิสัยไม่ดุร้ายเท่า
ไฮยีน่าลายจุดแพร่กระจายพันธุ์ทั่วไปในทวีปแอฟริกา มีรอยเท้าคล้ายรอยเท้าสุนัข โดยปกติจะออกหากินในเวลากลางคืน และนอนหลับพักผ่อนตามโพรงหรือถ้ำในเวลากลางวัน รวมถึงรอยแยกตามหุบเขาด้วย เพื่อหลบความร้อนและแสงแดด เมื่อถึงโพล้เพล้จะเริ่มตื่นตัว ปกติจะอาศัยอยู่รวมเป็นฝูง มากสุดอาจถึงหลักร้อย ตัวผู้บางตัวอาจจะแยกออกไปหากินและอาศัยตามลำพัง แต่ก็พร้อมที่จะกลับเข้ารวมฝูงได้ทุกเมื่อ พฤติกรรมของไฮยีน่าลายจุดเมื่อได้ยินเสียงสิงโตล่าเหยื่อ จะตื่นตัวและวิ่งหาต้นเสียง เพราะเรียนรู้ว่าจะได้กินอาหารต่อจากสิงโต หรือแย่งมากินเองได้
เป็นที่รับรู้กันดีว่าไฮยีน่าลายจุดมีเสียงร้องคล้ายกับเสียงหัวเราะ กอปรกับพฤติกรรมที่ชอบขโมยเหยื่อ จึงทำให้เป็นสัตว์ที่เป็นเสมือนสัญลักษณ์ของความเจ้าเล่ห์ หรือไม่ซื่อตรง
พระตำหนักสิริยาลัย
พระตำหนักสิริยาลัย เป็นพระตำหนักที่ตั้งอยู่ริมแม่น้ำเจ้าพระยาฝั่งซ้ายในเกาะเมืองพระนครศรีอยุธยา ณ เลขที่59 หมู่7 ถนนอู่ทอง ตำบลประตูชัย อำเภอพระนครศรีอยุธยา จังหวัดพระนครศรีอยุธยา บนพื้นที่กว่า17ไร่
พระตำหนักสิริยาลัย สร้างขึ้นในสมัยรัชกาลพระบาทสมเด็จพระปรมินทรมหาภูมิพลอดุลยเดช เพื่อใช้เป็นที่ประทับเวลาเสด็จมายังจังหวัดพระนครศรีอยุธยาโดยตั้งอยู่บริเวณอำเภอพระนครศรีอยุธยา จังหวัดพระนครศรีอยุธยาโดยตั้งอยู่ตรงข้ามวัดไชยวัฒนารามโดยพระตำหนักหลังนี้สร้างจากทรัพย์สินส่วนพระองค์โดยสร้างเนื่องในอากาสที่สมเด็จพระนางเจ้าสิริกิติ์ พระบรมราชินีนาถ ซึ่งทรงเจริญพระชนมายุครบ 5 รอบในปีพุทธศักราช 2534 บนพื้นที่กว่า17ไร่ โดยพระตำหนักหลังนี้สร้างขึ้นเนื่องด้วยว่าในคราวนั้นทั้งสองพระองค์ทรงโปรดการเสด็จพระราชดำเนินมาทอดพระเนตรโบราณสถานสำคัญของจังหวัดพระนครศรีอยุธยา โดยทั้งสองพระองค์เสด็จพระราชดำเนินมายังวัดไชยวัฒนาราม ทั้งสองพระองค์ทรงประทับพระราชหฤทัยในความสวยงามของวัดไชยวัฒนาราม พระองค์จึงทรงซื้อที่ดินตรงข้ามวัดไชยวัฒนารามซึ่งมีพื้นที่กว่า17ไร่ เพื่อก่อสร้างเป็นพระตำหนัก
หลังจากที่สร้างพระตำหนักแล้วสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (พระยศในขณะนั้น) ทรงพระกรุณาให้จารึกคำลงไปในแผ่นเงินบริเวณฝาภายในพระตำหนักว่า
พระตำหนักหลังนี้เป็นพระตำหนักแบบไม้ยูคาลิปตัสศิลปกรรมแบบหมู่เรือนไทยโบราณประดับประดาไปด้วยดอกไม้นานาพันธุ์โดยมีศาลาริมน้ำและมีบันไดบริเวณท่าน้ำด้วย
พระตำหนักหลังนี้ออกแบบโดยหม่อมหลวงเท้าเทวกุล สถาปนิกคือ นายเดชา บุญค้ำ
ปัจจุบันพระตำหนักแห่งนี้ไม่อนุญาตให้ประชาชนเข้าชม
พระตำหนักหนองประจักษ์
พระตำหนักหนองประจักษ์ ตั้งอยู่บริเวณด้านข้างสวนสาธารณะหนองประจักษ์ศิลปาคม บริเวณศาลเทพารักษ์ ถนนเพาะนิยม ตำบลหมากแข้ง อำเภอเมืองอุดรธานี จังหวัดอุดรธานี
พระตำหนักหนองประจักษ์ สร้างขึ้นในสมัยพระบาทสมเด็จพระจุลจอมเกล้าเจ้าอยู่หัวเพื่อเป็นที่ประทับของพระเจ้าบรมวงศ์เธอ พระองค์เจ้าทองกองก้อนใหญ่ กรมหลวงประจักษ์ศิลปาคม เมื่อครั้งที่พระองค์มาทรงงานที่มณฑลอุดรธานี พระเจ้าบรมวงศ์เธอ พระองค์เจ้าทองก้อนใหญ่ กรมหลวงประจักษ์ศิลปาคมเสด็จมาประทับ ณ พระตำหนักแห่งนี้บางโอกาสเมื่อเสด็จมา ณ มณฑลอุดร หลังจากที่พระองค์สิ้นพระชนม์ก็ไม่ปรากฏว่ามีการมาประทับอีก จนถึงสมัยพระบาทสมเด็จพระปรมินทรมหาภูมิพลอดุลยเดช พระองค์ได้เสด็จมาประทับ2ครั้งคือ เมื่อตอนเสด็จไปจังหวัดหนองคาย และในปี2525 และไม่ปรากฏว่าไม่มีพระบรมวงศานุวงศ์พระองค์ใดเสด็จมาประทับอีกแต่เดิมนั้นพระตำหนักหลังนี้เคยเป็นจวนผู้ว่าราชการจังหวัดอุดรธานีมาก่อน ต่อมาเมื่อครั้งพระบาทสมเด็จพระเจ้าอยู่หัวเสด็จพระราชดำเนินมาประกอบพระราชกรณียกิจที่จังหวัดอุดรธานี ทางจังหวัดเห็นว่าพระองค์ไม่มีที่ประทับจึงได้ให้พระองค์เสด็จมาประทับ ณ พระตำหนักหลังนี้
พระตำหนักเป็นแบบ2ชั้นทาสีขาว ด้านข้างพระตำหนักมีทางรับรถอยู่ด้านซ้าย มีเฉลียงบริเวณชั้น2 ภายในประกอบด้วย
บริเวณส่วนกลางพระตำหนักเป็นที่ตั้งของเฉลียงสำหรับเสด็จออกให้เข้าเฝ้าและเป็นที่ตั้งของเสาธงในปัจจุบัน
ด้านหน้าพระตำหนักมีสระน้ำอยู่และมีศาลากลางน้ำและปลูกไม้ดอกไม้ประดับนานาชนิด ด้านข้างพระตำหนักเป็นที่ตั้งของอาคารอเนกประสงค์สำหรับจัดงานต่างๆ ด้านหลังเป็นบ้านพักของผู้ดูแลพระตำหนัก บ้านพักข้าราชบริพาร
พระตำหนักหนองประจักษ์ไม่เปิดให้เข้าชม นอกจากจะเป็นวันสำคัญในบางโอกาส พระตำหนักหลังนี้อยู่ในการดูแลของทางสำนักพระราชวัง
สมเด็จพระเจ้าอับดุลลอฮ์ที่ 1 แห่งจอร์แดน
สมเด็จพระเจ้าอับดุลลอฮ์ที่ 1 แห่งจอร์แดน หรือ อับดุลเลาะห์ อิบนิ ฮูไซน์ (Abdullah ibn Husein) เป็นปฐมกษัตริย์ของราชวงศ์ฮัชไมต์จอร์แดน ประสูติที่เมืองมักกะฮ์ ประเทศซาอุดีอาระเบียเมื่อ พ.ศ. 2425 เป็นโอรสของชารีฟ ฮูไซน์ อิบนิ อาลี ผู้เป็นกษัตริย์แห่งฮิญาซ และ อับดียา บินท์ อับดุลเลาะห์เป็นพระมารดา ในวัยเยาว์ ทรงเติบโตในพระราชวังของสุลต่านอับดุล ฮามิดที่ 2 ต่อมาได้เป็นตัวแทนของฮิญาซในรัฐสภาออตโตมันระหว่าง พ.ศ. 2451 – 2457
การต่อต้านการปกครองของชาวเติร์กในหมู่ชาวอาหรับเริ่มขึ้นในช่วงสงครามโลกครั้งที่ 1 ใน พ.ศ. 2457 อับดุลเลาะห์ได้เจรจากับกงสุลใหญ่อังกฤษประจำอียิปต์ก่อนจะนำชาวอาหรับเข้าร่วมกับอังกฤษในการต่อต้านออตโตมัน เมื่อสงครามสิ้นสุด ชารีฟ ฮูไซน์ได้แต่งตั้งไฟซอล น้องชายของอับดุลเลาะห์เป็นกษัตริย์แห่งซีเรีย และให้อับดุลเลาะห์เป็นกษัตริย์แห่งอิรัก แต่ฝรั่งเศสคัดค้านเพราะต้องการครอบครองซีเรีย อังกฤษจึงตัดสินใจแยกจอร์แดนออกจากปาเลสไตน์ แล้วยกให้อับดุลเลาะห์ปกครองในตำแหน่งเอมิเรตส์แห่งทรานส์จอร์แดนเมื่อ พ.ศ. 2464 ส่วนไฟซอลนั้นให้ไปเป็นกษัตริย์ปกครองอิรัก
ในตอนแรก การแต่งตั้งอับดุลเลาะห์เป็นกษัตริย์จอร์แดนจะเป็นการชั่วคราวเพียง 6 เดือน แต่ภายหลัง อังกฤษประกาศต่ออายุการเป็นกษัตริย์จอร์แดนของอับดุลเลาะห์ออกไปอย่างไม่มีกำหนด และประกาศแยกจอร์แดนออกจากปาเลสไตน์ที่เตรียมยกให้ขบวนการไซออนิสต์อย่างถาวร การปกครองของอับดุลเลาะห์ได้รับการสนับสนุนจากอังกฤษอย่างมาก จนหลังสงครามโลกครั้งที่ 2 จึงได้รับเอกราชจากอังกฤษเมื่อ พ.ศ. 2489 ทรงดำรงตำแหน่งพระมหากษัตริย์แห่งจอร์แดน เมื่อเกิดวิกฤตการณ์ปาเลสไตน์ และการจัดตั้งประเทศอิสราเอล พระองค์ต่อต้านชาวยิวอย่างเปิดเผย ส่งกองทัพเข้ายึดครองฝั่งตะวันตกของแม่น้ำจอร์แดนและชายฝั่งทะเลแดงมาเป็นของจอร์แดน ใน พ.ศ. 2493 ต่อมา พระองค์ถูกลอบปลงพระชนม์เมื่อ 20 กรกฎาคม พ.ศ. 2494
เจอร์บา
เจอร์บา ( ) เป็นเกาะที่มีพื้นที่ 514 กม² เป็นเกาะใหญ่ที่สุดในแอฟริกาเหนือ ตั้งอยู่ในอ่าวกาแบส ในทะเลเมดิเตอร์เรเนียนตอนกลาง นอกฝั่งตะวันออกเฉียงใต้ของประเทศตูนิเซีย ปลูกมะกอกและอินทผลัม เป็นแหล่งท่องเที่ยว มีซากปรักหักพังของอารยธรรมโรมันโบราณ
สมเด็จพระราชาธิบดีฮุสเซนแห่งจอร์แดน
สมเด็จพระราชาธิบดีฮุสเซนแห่งจอร์แดน () เสด็จพระราชสมภพเมื่อวันที่ 14 พฤศจิกายน ค.ศ. 1935 เป็นพระราชโอรสของ สมเด็จพระราชาธิบดีฎอลาลแห่งจอร์แดน และ สมเด็จพระราชินีไซน์ อัล-ชาราฟ เฏาะลาล แห่งจอร์แดน ที่เมืองอัมมาน ประเทศจอร์แดน
สมเด็จพระราชาธิบดีฮุสเซนแห่งจอร์แดน เสด็จขึ้นครองราชย์เมื่อวันที่ 11 สิงหาคม ค.ศ. 1952 หลังจากสมเด็จพระราชาธิบดีฎอลาลแห่งจอร์แดน พระบิดาพระองค์สละราชสมบัติแล้ว
สมเด็จพระราชาธิบดีฮุสเซนแห่งจอร์แดน ทรง อภิเษกสมรสกับพระมเหสี 4 พระองค์คือสมเด็จพระราชาธิบดีฮุสเซนแห่งจอร์แดน เสด็จสวรรคตเมื่อวันที่ 7 กุมภาพันธ์ ค.ศ. 1999 ที่เมืองอัมมาน ประเทศจอร์แดน รวม 63 พรรษา สมเด็จพระราชาธิบดีอับดุลลาห์ที่ 2 แห่งจอร์แดน พระโอรสพระองค์จึงขึ้นครองราชย์เป็นพระมหากษัตริย์จอร์แดนสืบต่อมา
วงศ์ส้าน
วงศ์ส้าน หรือ "()" เป็นวงศ์ของพืชมีดอก พืชในวงศ์นี้ที่ใช้แต่งสวนอยู่ในสกุล "()" ซึ่งมีสปีชีส์ที่เป็นที่รู้จักทางการค้าจำนวนมาก ในระบบ APG II ใน พ.ศ. 2546 ยังคงกำหนดให้มีวงศ์นี้อยู่ แต่ไม่จัดให้อยู่ในอันดับใด โดยให้อยู่ในกลุ่มพืชใบเลี้ยงคู่แท้แกนกลาง
ลัฟบะระ
ลัฟบร้า () อ่านออกเสียงว่า Lufbra (ลัฟบร้า) เป็นเมืองในสหราชอาณาจักร ตั้งอยู่ตอนกลางของอังกฤษ ในเลสเตอร์เชียร์เคาน์ตี เป็นที่ตั้งของมหาวิทยาลัยลัฟบร้า เมืองมีประชากร 57,600 คน (ค.ศ. 2004) เมืองมีโรงหล่อระฆังที่ใหญ่ที่สุดในโลก ของบริษัทจอห์นเทย์เลอร์แอนด์โค เมืองได้รับการกล่าวถึงครั้งแรกในปี ค.ศ. 1086 เดิมเป็นศูนย์กลางการผลิตผ้าลูกไม้
วงศ์ชา
วงศ์ชา หรือTheaceae เป็นวงศ์ของพืชมีดอกที่มีทั้งไม้พุ่ม ไม้ยืนต้น รวมทั้งพืชในสกุล "Camellia" นักพฤกษศาสตร์บางคนได้รวมวงศ์ Ternstroemiaceae ไว้ในวงศ์ชาด้วย วงศ์นี้จึงมีสกุลอยู่ประมาณ 7-40 สกุล ขึ้นกับว่าจะจำแนกแบบใด พืชในวงศ์นี้ที่มีความสำคัญทางเศรษฐกิจคือต้นชาที่ใช้ทำชา
เวอร์จิเนียบีช
เวอร์จิเนียบีช () เป็นเมืองอิสระตั้งอยู่ในรัฐเวอร์จิเนีย สหรัฐอเมริกา ทางตะวันออกเฉียงใต้ของรัฐ บนฝั่งมหาสมุทรแอตแลนติก ใกล้ปากอ่าวเชสอะพีก เมืองมีประชากรมากที่สุดของรัฐ และมีประชากรมากเป็นอันดับ 39 ของสหรัฐอเมริกา โดยมีประชากร 447,489 คน ในปี ค.ศ. 2012
เวอร์จิเนียบีชเป็นเมืองพักตากอากาศ มีชายหาดยาวหลายไมล์ และมีโรงเรียน ร้านอาหาร ตลอดริมชายฝั่งทะเล ในแต่ละปีมีการแข่งขัน อีสต์โคสต์เซิฟวิ่งแชมเปียนชิปส์ และมีการแข่งขันชิงแชมป์ฟุตบอลชายหาดอเมริกาเหนือ
วงศ์ยางนา
วงศ์ยางนา หรือ วงศ์ไม้ยาง หรือDipterocarpaceae เป็นวงศ์ของไม้ยืนต้นมีสมาชิก 17 สกุลและประมาณ 500 สปีชีส์ ส่วนใหญ่เป็นพืชเขตร้อน ในป่าฝนเขตร้อนระดับล่าง ชื่อของวงศ์นี้มาจากสกุล "Dipterocarpus" ซึ่งมาจากภาษากรีก ("di" = สอง, "pteron" = ปีก "karpos" =ผล) หมายถึงผลที่มีสองปีก สกุลขนาดใหญ่ในวงศ์นี้ ได้แก่ "Shorea" (196 สปีชีส์), "Hopea" (104 สปีชีส์), "Dipterocarpus" (70 สปีชีส์), และ "Vatica" (65 สปีชีส์) ส่วนใหญ่เป็นไม้ยืนต้นขนาดใหญ่ สูงประมาณ 40–70 m บางชนิดมากกว่า 80 m (ในสกุล "Dryobalanops", "Hopea" และ "Shorea"), ซึ่งพบตัวอย่าง ("Shorea faguetiana")ที่สูงที่สุดถึง 88.3 m มีการแพร่กระจายตั้งแต่ทางเหนือของอเมริกาใต้ไปจนถึงแอฟริกา อินเดีย อินโดจีน และมาเลเซีย ไปจนถึงเกาะบอร์เนียว บางสปีชีส์ในวงศ์นี้เป็นพืชใกล้สูญพันธุ์เพราะถูกโค่นมากเกินไป